
Pars. I. 

De epistnlis ad ^uintnm fratrem datis. 

A. De Quinti Ciceronis itinere anno a. Chr. n. 
LIV. ineunte ad Caesarem facto. 

Quamquam qui de M. TuUi Giceronis epistulis commentati 
sunt multa de Quinti Ciceronis itinere anno a. Chr. n. LIV. ad 
Caesarem facto protulerunt, ut de ea re denuo scribere super- 
vacaneum esse videatur, praesertim cum Rauschen^) de certis 
huius rei rationionibus statuendis omnino desperandum esse docuerit, 
tamen cum accurate exploratam non esse rem vidissem, de integro 
ad eam accedere institui. Neque de omnibus, quae de Quinti 
itinere adhuc scripta sunt, huius loci est disserere singillatim, 
sed in medias res ut ita dicam progrediar. 

Ac prima difficultas est de tempore, quo Quintus Roma 
discesserit. De qua ut diiudicem, antea verba a Marco ad Atti- 
cum scripta: Yestorim noster me per litteras fadt certiorem te Boma 
a, d. VL Id. Maias -\- putare profectum esse tardius, quam dixeras, 
quod minm vdluisses. (IV 14, 1) interpretanda sunt. Atque dubi- 
tatio, quae est de codicum scriptura putare, cui alii alio modo 
medebantur^) ad hanc quaestionem nullius est momenti; primum- 
que ex illis verbis cognoscimus haec. Cum Atticus a. d. VI. Idus 
Maias Roma proficisceretur vel profectus esse diceretur, Marcus 
non Romae, sed, ut epistula quae est Qu. fr. II 12. constat, in 
Cumano vel Pompeiano erat. Deinde Atticus quibusdam diebus 



^) Ephemerides TuUiaDae, Bonnae, 1886 p. 53. 
"^) cf. C. F. W. Mueller, M. TuUi Ciceronis scripta, part. IIL vol. 1 
adnot. crit. p. XXXVII. 

ante hunc diem — arbitrio statuimus Non. Mai. — profecturum 
se esse speraverat. Ac ne hoc quidem die Marcus Romae erat, 
quia, si fuisset, Atticum valetudinis causa iter reiecisse ipse sci- 
visset neque Vestorium id scribere opus fuisset, sed antea dis- 
cesserat, quo tempore Atticus se illis Nonis Roma abiturum esse 
dixerat; scriptum enim est modo indicativo: tardius, quam dixeras. 
Quamquam, quo die Atticus iter faciendum reiecerit, incertum est, 
tamen in primum mensem Maium duci videmur; qua re efficitur, 
ut Marcus circa Kalendas fere Maias discesserit Roma. 

Deinde, quo tempore frater eius profectus sit, haec verba 
indicio sunt: Diuis adhuc a te accepi epistulas, guarum aUeram in 
ipso discessu nostro, alteram Arimino datam .... (Qu. fr. II 12, 1). 
Verbumque nostro de Marci solius discessu dictum esse patet, 
quia absurdum est putare et Marcum Quintumque eodem die Roma 
discessisse et Marcum eo ipso die litteras a fratre iam accepisse. 
Immo Quintus, cum Marcus abiit Roma, aliquantum temporis pro- 
fectus erat. Atqui Marcus circa Kalendas Maias abiit; ergo Quinti 
profectio ante lioc tempus fuit i. e. extremo saltem mense Aprili. 
Quapropter Koerneri^) sententiam, quae est de Quinto primo mense 
Maio profecto, ut probem, a me impetrare non possum. Minusque 
probo, qui de ipso mense Martio cogitaverunt, ut Frey^) aliique. 

Certam huius rei diiudicandae ansam ne epistula quidem 
quae est Qu. fr. II 12. habemus, quia, quando data sit e Cumano 
vel Pompeiano, reperire non possumus. Sed haud scio an hac 
ratione melius ad eum finem perveniamus. Scriptum enim vide- 
mus proxima epistula ad Quintum (II 13) data: A, d. IV. Non. 
Jun,, quo die Bomum veni, accepi tuas litteras datas Flacentia^ deinde 
dtteras postridie, datas -\- Blaudenonne cum Caesaris litteris refertis 
omni officiOj diligentia, suavitate (c. 1). Marcus igitur alteram 
epistulam a. d. III. Non. Jun. accepit; neque enim dubitari posse 
puto, quin post verbum postridie, ut Tyrrell et Purser®) recte 



^) De epistulis a Cicerone post reditum usque ad finem anni a. u.c. 
700 datis quaestiones chronologicae. 1885 p. 40. 
^ Ausgewahlte Briefe, Leipzig, 1893 ^ p. 10. 
*) The correspondence of M, Tallius Ciccro, vol. II 1886, p. 123. 

fecerunt, interpuDgendum sit, quia difficultates , de quibus infra 
disserani) valde augerentur, si litteras alteras postridie, quam su- 
periores Placentia datae sunt, putaremus missas; quae litterae 
alterae, e loco quodam datae sunt, qui in codicibus casu ablativo 
scriptus est Blandenonne atque, cum epistula superior, quae data 
est Placentia, Romae pridie redderetur, illum locum obscurum 
prope Placentiam situm esse viri docti concluserunt. ^) Itaque 
alii coniecerunt de Laude Pompeia, quam opinionem alii repro- 
baverunt. Scriptura sane corrupta videtur esse; neque enim 
uUum eiusmodi nomen scriptores veteres prodiderunt. Neque de 
scriptura solum dubitandum est, verum etiam cur Caesar igno- 
tissimo loco prope Placentiam sito Quintum convenerit; quae 
tamen difficultas nescio an minuatur, si litteras Placentia datas 
sero allatas esse censemus, ita ut aliquanto ante proximas scrip- 
tas eas esse censeamus, locumque illum ignotum longiore spatio 
a Placentia abesse. 

Tres tameu restant praeterea dubitationes ac prima, quod 
Marcus Quinti epistulam Placentia datam reapse nostra exspec- 
tatione serius, a. d. IV. Non. Jun., accepit. lis enim, quae supra 
demontravimus, constare videtur Quintum circa Kalendas Maias 
aut exeunte mense Aprili Roma discessisse. Uude amplius triginta 
diebus opus fuisset, ut Quintus Roma Placentiam perveniret et 
inde litterae Romam perferrentur. Facileque computare licet Quin- 
tum, si Kal. Mai. Roma profectus sit, post duodecimum certe 
diem Placentiam venire potuisse; quare litterae eius multo ante 
eum diem, qui fuit a. d. IV. Non. Jun., Romae reddendae erant. 
Ouius difficultatis tollendae. causa Koerner loco quodam inter 
Placentiam et Ariminum posito Quintum aliquantum temporis com- 
moratum esse statuit: QuirUtis, ut diximus, ineunte mense Maio ad 
Caesarem se contuterat; epistulam Arimino paulo ante Idus Maias 
dederat; quas Tullius Placentia datas a, d. IV, Non. lun. accepit 
litteras, fere a. d. VII. Kal. lun. erant scriptae; qmpropter sive Ari' 
mini sive Placentiae sive loco quodam interiecto illum longius temporis 
^atium commoratum esse apparet. Quando autem et ubi ad Caesarem 



*) ut Tyrell et Purser 1. s. adnot. 

pervenerit, incertum; crediderim tamm Placentiae, cum Caesarem nm 
mtdto post Quinti adventum litteras illas dedisse appareat neque tamen 
diu adJiuc cum illo versatum esse, quod tum sane una cum Quinti 
litteris prioribus suas Romam misisset (p. 41 — 42). Sed eam ex- 
plicationem, quae nullo epistularum loco confirmatur, levissimam 
esse nemo non videt. Rectius enim opinamur epistulam a Quinto 
Placentiae scriptam non ipso adventus tempore inde perlatam 
esse, sed aliquanto temporis post. Nam re ipsa mirum esset, si 
eodem die, quo Quintus Placentiam advenit, tabellarius praesto 
fuisset, qui litteras Romam perferret; sine dubio Quintus servos 
tabellarios ipse secum non habebat, sed aut familiaribus, si quos 
in illis oppidis habuit, litteras dedit inde perferendas; itaque 
morae faciie oriri poterant, quia familiaribus tabellarios statim 
Romam mittendos raro fuisse credibile est; aut in mansiones, quo 
tabellarii e Qallia Romam proficiscentes devertebantur , eas tulit, 
ut, si quis abiret, una portaret. Alias enim vix fuisse mittendi 
rationes puto; quare facile fieri poterat, ut epistulae aut aliquam- 
diu retinerentur, aut omnino neglegerentur, cuius rei verum cognos- 
cimus exemplum his verbis : Duas adhuc a te accepi epistulas : earum 
aUeram in ipso discessu nostro, alteram Arimino datam; plures, qvm 
scribis te dedisse, non acceperam (Qu. fr. II 12,1). Qui enim fieri 
poterat, si Quintus litteras suas tabellariis statim proficiscentibus 
tradidisset, ut plures, quae ex variis locis videntur datae esse» 
Romae non redderentur? Itaque facile intellegitur, cur litterae 
Placentia sero Romam perlatae sint. 

Alteram rationem non minus probabilem hanc esse puto. 
Quod Cicero scripsit: A, d, IV. Non. lun., quo Bomam veni, accepi, 
tuas litteras datas Placentia, non cogimur, ut interpretemur tabellarios 
eo ipso die advenisse, sed optime videtur sententia stare, si 
Marcum eas tum, cum venit, a domesticis accepisse opinamur; 
antea enim a tabellariis redditas, a domesticis autem usque ad 
Ciceronis adventum retentas eas esse credibile est, sive quod 
tabellarii, qui in villas perferrent litteras, iis non fuerunt, sive 
quod de proximo Ciceronis adventu certiores facti erant. 

Atqui his duabus rationibus, cur epistulae et sero Romam 
perlatae et sero a Marco acceptae sint, satis explicatur; ergo 

locum illum, quo Quintus et Gaesar coDgressi sunt, prope Pla- 
centiam quaerere minime opus est. 

Neque altera difficultas subiata est. Si enim ille locus ob- 
scurus in Gallia cisalpina situs erat, mirandum est, quod Caesar 
mense Maio nondum apud exercitum) sed in Italia superiore fuit, 
quique de ea re scripserunt, utNapoleo^) et Bergk,^) iure offen- 
debantur, ut alter alteram explicationem proferret; putavit enim 
Bergk Ciceroni, cum ex Cumano Romam revertisset, litteras (Qu. 
fr. II 13, 1) redditas esse a. d. VII et VI. Id. Maias anni Juliani, 
Caesaremque Alpes superasse prid. Id. Mai. vel paucis diebus 
ante. Sed ipse quo loco res a Caesare ante bellum Britannicum 
gestas temporis ratione disponit, in angustias adducitur,^ praeter- 
quam quod Caesarem ante illum anni luliani diem, qui fuit XI. 
lunii, in portum Itium venisse infra (p. 41 — 42) videbimus. Prae- 
terea Caesaris interfuisse veri simile est quam primum in Bri- 
tanniam traicere. Si autem eius et Quinti litterae extremo mense 
Maio e cisalpina datae sunt, Caesar ineunte lunio in transalpinam 
pervenit; conventibus igitur Gallicis, itinere Illyrico, reditu ad 
exercitum (bell. g, V 1 et 2) altera huius anni pars consumpta 
iam erat; deinde omnia hiberna circumiit (c. 2 et 3), cum IV legi- 
onibus expeditis ad Treveros discessit (c. 3), iu portum Itium 
omnibus copiis coactis revertit; atqui, ut supra scripsi, extremo 
mense lunio ibi eum iam fuisse probare licet; ergo illae res omnes 
minimo temporis spatio contrahendae sunt. Neque toUitur diffi- 
cultas, si menses anni LIV. ad lulianos fastos redigimus, ita ut 
mensis lunius cum Maio fere anni Juliani conveniat.*) 

Tertia denique difficultas, quam nondum animadverterunt 
viri docti, haec est. Apud Caesarem enim, cum Quintus cum eo 
congressus est, Trebatius aliorumque invenum multitudo erat, 
quia scriptum est: Trebatium quod ad se miserim, persalse et 
humaniter etiam gratias mihi agit, Negat enim in tanta multitudine 



^) histoire de Jules Cesar, 1866, p. 199, adnot. 2. 
^ Jahrb. f. kl. Philologie v. Fleckeisen, suppl. 13. 
8) p. 621. 

^) Holzapfei, Rom. Chronoiogie p. 222 ; Caes. belL g. ed. Kraner, 
Berolini 1890.^'* p. 192, adnot. 1 ; p. 209 adnot. 2. 



eorum, qui una essent, quemquam fuissej qui vadimonium condpere 
posset (Qu. fr. II 13, 3). Atqui nuUo loco Trebatium una cum 
Quinto profectum esse cognoscimus, immo eum aliquanto temporis, 
priusquam Quintus veniret, apud Caesarem fuisse infra (p. 44 — 45) 
docebo; ergo quaeritur, utrum Caesar illam iuvenum multitudinem 
in cisalpina ipsa secum habuerit et una in transalpinam Galliam 
profectus sit, an eam in transalpina demum convenerit. Neque 
dubito, quin Caesar cum ea nisi Alpibus superatis non congressus sit. 

Quibus omnibus de causis in corrupto illo nomine Blandenonne 
aliquo modo nomen oppidi transalpini velut Andematunnum latere 
equidem conicio. In illa autem epistula scribendum est casu 
ablativo Andematunno, Ac primum quidem nominis Blandenonne 
maior litterarum pars similitudinem quandam habet cum nomine 
Andematunno, praeter illas litteras primas Bly quae, quo modo 
ortae sint, dicere non possum. Deinde Andematunnum oppidum 
proximum est a Belgica et prope illam viam sita, quae fuit a 
Placentia, per Alpes Cottias, praeter Rhodanum et Ararim fluvios, 
in Belgicam. Qua via homines Romani in Galliam et Belgicam 
proficiscentes uti solebant Caesaris aetate^); a Cavillunno ad 
Ararim fluvium sito duae viae divertebantur, altera ad Bibracte, 
qua plerumque eos. qui portum Itium petebant, profectos esse 
veri simile est^), altera recta usque ad Andematunnum ferens. 
Praeterea a Bibracte via erat usque ad Andematunnum ^). Rem 
igitur sic se habuisse puto. Caesar iuvenes, quarum familiaritate 
utebatur, Bibracte sive Augustodunum, quo hieme ventitabat*), 
congregaverat, unde abierat ad exercitum et Andematunni forte 
Quintum convenit aut in hoc oppido per maius temporis spatium 
iam antea moratus est; litteraeque eius et Quinti inde videntur 
datae esse. 

Quae si ita sunt, quo tempore congressi sint, facilius sta- 
tuitur. Andematunnum enim a Roma abest circa MXL milibus 



^) Nissen, ital. Landesk. vol. I p. 156, 157—58; itin. Anton. p. 169 
bis 171. 

«) itin. Ant. p. 17L 

^) Eaepert, atlas antiqu. tab. XI. 

*) Kraner p. 380. 

(cf. infra). Atqui Gaesaris tabellarii, quorum celeritatem satis 
cognoscimus ex Ciceronis epistulis ^) — consumebant enim itinere 
Britannico XXVIII fere dies — , a. d. III. Non. lun. Romam ad- 
venerunt (Qu. fr. II 13, 1); ergo, si diei itinere circa XLV milia 
proficiscebantur*), ante vicesimum fere tertium diem, circa a. d. V. 
Id. Mai. Andematunno abierant. Sequitur, ut Quintus eo ipso 
tempore, circa a. d. V. Id. Mai., Caesarem convenerit, atque Caesar 
ad hiberna omnia adeunda et in Treverorum fine$ proficiscendum 
satis temporis habuerit. 

Quibus explicatis, quando Placentiae, Arimini fuerit, Roma 
discesserit Quintus, ut cognoscamus, retro eundum est; atque ut 
res clarius videatur, hac ratione utar: 



tempus 


iter 


milia 


itin. Ant. 


Id. April. XII. Kal. Mai. 


a I[.oma — Ariminum 


216 


p. 68 


Xil. Kal.Mai.-VII.Kal. Mai. 


ab Arimino — Placentiam 


177 


p. 60 


VII. KaLMai. V. Id. Mai. 


a Placen tia — An dematunnum 


circa 


p. 170/71 






647 


p. 60 



Profectionis igitur diem Idus Apriles adventusque a. d. V. Id. 
Mai. fuisse statui, Quintum igitur vicesimo septimo die cum 
Caesare congressum esse. Nemo hanc totam rationem certam 
esse credet; neque enim certo constat, quoto die Caesaris tabel- 
larii Andematunno profecti sint, quotque dies Quinto ad iter 
faciendum opus fuerint ac ne de ipso quidem oppido Andematunno 
certo adfirmare licet. Tamen Quintum ante Idus Apriles Roma 
non discessisse satis clarum est, 

Videamus nunc, quando epistula quae est Qu. fr. II 12. a 
Marco scripta sit. Binas enim accepit Cicero litteras, priores- 
que in ipsa Roma, cum discessurus esset, alteras autem Arimino 
datas in Cumano vel Pompeiano. Secundum rationem supra 
institutam Quintus circa a. d. XII. Kal. Mai. Ariminum venit; quare, 
quas inde dedit litteras, si statim perlatae sunt, quinto fere die 



1) Qu. fr. 1111,13; 1,25. 

") 0. E. Schmidt, Der Briefwechsel des M. TuUius Cicero, Leipzig 
1893 p. 201, 379. 

reddi poterant. Sed num revera statim perlatae sint, omnino 
incertum est; aliquot dies tabellariorum commoratione facile 
praetermissi sunt, ita ut paulo ante Ealendas Maias Romae red-< 
derentur. Marcus tum iam discesserat, quoniam in villa eas 
accepit. Quapropter Marci discessum extremo mense Aprili, 
paulo ante Kalendas Maias fuisse quominus censeamus, non im- 
pedimur; supra (pag. 2) iam ad Eal. Mai. ducti sumus. Gerte 
illae litterae primo mense Maio a Marco acceptae sunt; certum 
diem explorare non possumus, quia, quoto die Ciceronis domestici 
tabellarium litteras ad Marcum ferentem invenerint, nihil constat. 
His igitur omnibus morae oriri poterant. Gicero quidem ipse de 
tabellariorum inopia, cum e Gumano vel Pompeiano scriberet, 
fratri se excusavit: Ego cum Bomam venero, nudlum praetermiMam 
Gaesaris taheUarium, cui liMeras ad te non dem. His diehus — 
ignoscas — cui darem, fuit nemo ante hunc M. Orfium, equitem 
Romanum (II 12, 3). Itaque incertum est, quando M. Orfio illam 
epistulam 11 12. dederit; neque eam extremo mense Maio datam 
esse, ut Rauschen putavit (p. 53), inde concludo, quod M. Orfio 
ad Caesarem proficiscenti eam dedit. Vix enim creditur illum 
equitem, cum esset tribunus militum in Caesaris exercitu (II 12,3), 
mensis fere spatio post Quintum ex Italia inferiore ad exercitum 
Belgicum profectum esse, immo primo mense Maio eum abisse 
rectius opinamur. 

Restat, ut paucis investigem, utrum epistulae plures, quas 
perlatas non esse Marcus fratri nuntiat (II 12, 1), inter epistulam 
in ipso discessu a Marco acceptam et alteram Arimino datam 
interfuerint, an duae illae proximae inter se scriptae sint, ita ut 
plures illas priores fuisse cognoscamus. Quae quamquam diiudi- 
cari non possunt, tamen has priores esse propterea crediderim, 
quod si alteram sententiam probamus, Marci Roma discessus in 
prius tempus nobis reiciendus est. 

B. De capitibus quae sunt Qu.fr. III 1, 17—20. 

Epistulae quae est Qu, fr. III 1. verbis: Gumhanciam epistulam 
complicarem, taheUarii a vohis venerunt a. d, XL Kal. Sept vicesmo 

die (c. 17), quae inest difficultas, eam alii alio modo tollebant; 
neque enim dies, qui est a. d. XI. Eal. Sept., cum ceteris epistulae 
partibus congruit, quia Cicero superioribus locis res memorat, 
quae fuerunt et a. d. XIII. Eal. Oct. : Bomam cum venissem a. d. 
XIIL KcU, Od,, absolvtum offendi in aedihus tuis tectum . . . (c. 14), 
et a. d. XII. Eal. Oct.: Ad urbem accessit (Gabinius) a!d, XIL KaL 
Oct, (c. 15). Quare Manutius nomen Sept mutavit cum Oct.y 
Baiter omnino omisit^), Tyrrell et Purser uncis incluserunt*), 
Wesenberg emendavit: a. d, XL KaL septimo et vicesvmo die^), Quas 
emendationes omnes falsas scripturamque a. d, XL Kal, Septemh'. 
servandam esse ita demonstrabo, ut totum locum, qui est a verbis : 
Cum Jianc iam episttdam (c. 17) usque ad verba: ne mirere alia 
m^nu esse (c. 19) a ceteris partibus alienum esse evincam. 

Ac primum quidem valde mirum est, quod codices in hac 
scriptura: a, d, XI, Kcd, Sept, consentiunt. Itaque iure quaerimus, 
qui fieri potuerit, ut si primo scriptum fuisset a, d, XL KaL Od., id 
quod ex locis superioribus exspectares, pro nomine Oct. ab homine 
librum describente nomen Sept, scriberetur, praesertim cum paulo 
ante verba: a, d, XII, KaL Oct, posita sint. Verbum igitur Sept, 
ex Od, ea ratione ortum esse vix credibile est. Itaque scriptura 
a, d, XI, KcU, Sept, omnium codicum testimonio defenditur. 

Qua in parte hoc alterum argumentum inest. Scriptum enim 
est: Qmd interiore epistula scrHns, ms Idibus Septembribus Pompeio 
legatum iri, id ego non audivi .... (c. 18). Nemo doctus adhuc 
de hoc die dubitavit, qui cum superiore a. d. XI, Kal, Sept, tam 
arte cohaeret, ut alter altero defendatur. Quintus enim, ut his 
verbis patet, cum epistulam, quam illi tabellarii reddiderunt (c. 17), 
scriberet, Marcum fratrem Idibus Septembribus Pompeio legatum 
iri et, id quod verbis : scripsique ad Caesarem . . , , de mea mmsione 
(c. 18) elucet, Roma discessurum esse rumoribus quibusdam com- 
motus sperabat; quod consilium fratris valde ei displicebat et 
eum, ut Romae maneret, illa epistula admonuit. Quae si ita sunt, 
Quinto illa epistula tum erat scribenda, cum eam ante Idus Sep- 



1) C. P. W. Muller, III, 1, p. LXXXU. adnot. crit. 

«) vol. n, p. 150. 

") Emendationes alterae, p. 74. 

tembres, quibus frater discessurus esset, redditum iri sperabat. 
Si enim postea perlatae essent, admonitio inutilis fuisset. Neque 
eas sero redditas esse probari potest; immo Marcus ipse, cum 
scripsit: . . . . me Id, Sept. Pompeio legatum iri, rem futuram signi- 
ficasse videtur neque, si post Idus epistulam accepisset, ut falsam 
fratris opionionem refutaret, sic ei rescribendum fuit: id ego non 
audivi scripsique ad Caesarem . . . ., sed hac fere ratione: id ego 
non avMvi iUumqu>e rumorem falsum esse inde cognosds, quod, quo 
tempore haec scribebam, i. e. post Idus Sepiembres, Bomae eram. 
Quibus omnibus colligf posse puto tum, cum Marcus verba c. 18 
scribebat, Idus Septembres futuras fuisse. Itaque haec cum illis» 
quae sunt in c. 17., optime conveniuut. 

Venio ad tertium argumentum. Atque c. 19. his verbis incipit: 
Cum scripsissem haec infima, quue sunt mea manu, venii ad nos Cicero 
tuns ad cenam . . Quae qui legerit sententiam: quae sunt mea manu. 
a Marco premi, ut Quintus in his infimis fratris manum, in supe- 
rioribus autem alienam cognoscat, facile sentiet. Satis ei non 
fuit scribere: cum scripsissem haec infima, sed apposuit: quae sunt 
mea manu. Itaque primam epistulam a librario conscriptam esse 
putes. Atqui Gicero, cum epistulam ad familiarissimos suos, ut 
fratrem vel Atticum, dandam non ipse scribebat, sed servo dictabat, 
ne alia manu eam esse mirarentur, in prima id verbis claris signi- 
ficare solebat, ut his: Non occupaiione, qu>amquam eram sane impe-- 
ditus, sed parvuUa lippitudine adductus sum, ut dictarem hanc epistulam 
et non, ut ad te soUo, ipse scriberem (Qu. fr. 112, 1) vel his: Occu-- 
pationum mmrum tibi signum sii librarii manus (Qu, fr. III 3, 1). 
Paeterea conferas locos: Qu. fr. II 15, 1 ; Att. II 23, 1 ; IV 16, 1 ; 
VII 13a, 3(7); VUI 12 1 ; 13,1; X 14,1. Ex his omnibus locis 
cognoscitur Marcum, cum epistulam librarii manu ad Atticum aut 
ad Quintum fratrem conscribebat, eam aliena manu esse semper 
patefecisse eiusque rei rationem dedisse, et id quidem plerumque 
primis verbis aut extremis, ut in hac epistula, quae est ad Att. 
Vn 13a.^) Atqui in prima illa epistula HI 1, nihil eiusmodi in- 



^) Paulus apostolus, ut epistulam librarii manu scriptam esso se 
auctore iudicaret, aliam rationem sequebatur, ut patet II. Thessalon. 3,17: 
6 aumaafiog r^ ififi %bi>qI HavXov, o iari arifistoy iv ndoTj iTrtoroX^, ovtcj yQagxi}, 

venimus ; ergo eam Giceronis ipsius manu esse constat, quae res 
eo confirmatur, quod Gicero, cum mense Septembri in villis esset 
ibique primam epistulae partem conscriberet, neque corporis vale- 
tudine aut causarum occupationibus impeditus erat. Sequitur, ut 
quae sunt in c. 19. cum prima epistula minime conveniant. 

Gravissimum autem hoc videtur esse argumentum : Scriptum 
enim est : Cum hanc iam epistulam compUcarem, tdbellarii . . . (c. 17). 
SigniEicat igitur Marcus superioribus epistulam ipsam confectam 
sibi visam esse neque se quidquam adscripturum fuisse, nisi 
tabellarii venissent. Atqui in capitibus 20., 21., 22. cum de multis 
aliis rebus, tum de Hippodamo gravissima haec scripta videmus: 
Cum Romam ex Arpinati revertissem, dictum mihi est, Hippodamum 
ad te profedum esse. Non possum scribere me miraium esse^ illum 
tam inhumaniter fedsse, ut sine m^is litteris ad te profidsceretur ; 

Ulud scribo mihi molestum fuisse Minudo me et Salvio et 

LaJbeoni reservabam. Laheo aut tarde profidscetur aut hic manebit, 
Hippodamus ne num quid vellem quidem rogavit. Apparet igitur Mar- 
cum ipsam epistulam III 1., cum primum ex Arpinati reverterit, 
Hippodamo, qui ad Caesarem profecturus erat, dare voluisse. Quis 
igitur hanc epistulae partem cum prima necessario coniungendam 
esse negabit? Quare Cicero post verba: AdJiuc erat valde incertum, 
et quando comitia et qui consules futuri essent (c. 16) pergere non 
poterat: Cum hanc iam epistulam complicarem . . ., sed priusquam 
complicaret, capita 20., 21., 22. addenda erant. Neque casu quo- 
dam, ut memoriae infirmitate, Ciceronem ea primum praetermisisse 
et deinde, cum Quinti et Caesaris epistulas forte a. d. XI. Kal. 
Sept. accepisset, recordatum esse veri simile est. Eum enim lap- 
sum postea, cum adscriberet, paucis saltem verbis eum notaturum 
fuisse exspectamus, ut fecit III 2, 3: Appius sine lege curiata con- 
firmat se Lentulo nostro successurum; qui quidem mirificus illo die, 
quod paene praeterii fuit in GaMnium, Nihil igitur aliud 
restat, nisi ut verba: Cum hanc iam epistulam complicarem . . . 
non ad superiora, sed ad aliam epistulam, ex qua desumpta sint, 
referri iudicemus. 

Postremo ut sententia nostra probetur, afferam haec. Pro- 
ficiscor a verbis: Cum scripsissem haec infimu, .... venit ad nos 

KapeUe. 2 

Cicero tms ad cenam, Dedit mihi epistvlam legendam tmm, quam 
patdo ante acceperat, Arisiophaneo modo valde mehercule et smvem et 
gravem, qm sum admodum delectatus. Dedit etiam alteram iUam 
mihi, qua iuhes eum mihi esse adfixum tamqmm mugistro, Qmm 
iUum episttUae illae deledarunt, qmm me! (c. 19). Imprimisque 
animum adverto in verba: Dedit etiam aUeram . . . Quae qui 
legerit similia in superiore quadam epistula esse meminerit, 
quam Marcus M. Orfio, equiti Ramano, dedit (II 12): Tm mandata 
perseqmr diligenter et adiungendis hominibus et qutbusdam non alie- 
na/ndis, Maocimae mihi vero curae erit, ut Ciceronem tuum nostrumque 
videam, si licet, cotidiCj sed inspidam quid discat^ qmm saepissiws; 
et nisi ille contemnet, etiam magistrum me ei profitehor 
cuivs rei nonnullam consuetudinem nactus sum ... (c. 2). Ad haec 
enim, quibus Marcus se etiam Quinti hlio magistrum fore pro- 
miserat, illa, quibus Quintus filium, ut patruo tamqmm magistro 
adfixus esset, monuit, rescripta esse concluditur et ea quidem 
quam primum, postquam Quintus ab Orfio equite epistulam accepit; 
quae mihi clarius demonstranda sunt. 

Ac primum quidem, cum Marci epistula humanitatis plena 
esset, Quinto, quod eius in fratrem erat officium, quam primum 
gratiae agendae erant. Neque melius gratias agere poterat, quam 
ut filium proxima epistula moneret, ut patruo tamquam magistro 
adfixus esset. 

Deinde summa erat de filii institutione cura, ut locis apparet: 
De Cicerone quod me semper rogas, ignosco equidem ttbi., sed tu quo- 
que vetim mihi ignoscas. Non enim concedo tibi, plus ut illum awm 
qmm ipse amo (lil 1, 7). Cicero noster, dum ego absum, non cessavit 
apud rhetorem. De eius eruditione quod labores, nihil est, quoniam 
ingenium eius nosti, studium ego video. Cetera eius sic suscipio, vt 
me putem praestare debere (III 1,14). Quin etiam mercedem aliquam 
promisisse Marco videtur; neque enim iocandi causa haec scripta 
esse puto : Clamores efficiam, si eum mecum habuero otiosus. Nam 
Bomae respirandi non est locus. Id me scis antea gratis tibi esse 
poUidtum. Quid nunc puias, tanta mihi abs te mercede pro- 
posita? (III 1,7). Magm enim nobis a te proposita merces est, 
qmm certe nostra culpa numqmm minus adsequemur (III 3, 4). Itaque 

Quinto nihil optabilius esse poterat quam illud fratris promissum. 
His omnibus causis iure concluditur eum ad Marci epistulam M. 
Orfio equiti datam quam primum rescripsisse. Atqui ea epistula 
primo mense Maio data videtur] esse (cf, p. 8), ut Quintus iam 
primo mense Junio eam accipere et e Gallia rescribere posset; 
«rgo cum e Gallia Quinti epistula, quae memoratur III 1,19. missa 
non esset, sed e Britannia, eam antea a Quinti familia acceptam 
esse concludimus, quam Quintus de filii eruditione fratrem moneret 
aliis suis litteris Britannicis (III 1,7; 1,14). Itaque, quod capita 
quae sunt III 1, 17. — 20. ante reliquam epistulam III 1. conscripta 
esse censemus, optime convenit cum iis, quae supra disputata sunt. 

Dubium igitur esse non potest, quin haec capita ex reliqua 
epistula demovenda atque in prius referenda sint. Atqui epistula 
quae est Qu. fr. II 15 prima fuit, quam litteris Britannicis acceptis 
Marcus ad fratrem dedit; ergo aliena illa pars postea scripta est; 
antequam enim Marcus primam Britannicam acciperet, magna 
litterarum intermissio fuit, de qua infra (p. 41 — 43) plura disseram, 
neque in hoc tempus partem illam alienam reici licet. Quaestio 
igitur oritur, num quid commune habeat cum ipsa epistula quae 
est Qu. fr. II 15., id quod his demonstrabo. 

Ac priraum quidem epistula II 15. tota librarii manu est. 
Neque enim alia sibi volunt verba: Cum a me litteras librarii 
manu acceperis ne paulum (^quidemy me otii habuisse ivdicato, cum 
mUem mea, paulum, Sic enim haheto, numquam me a causis et iudiciis 
districtiorem fuisse atqtie id anni tempore gravissimo et cohribus 
maadmis (c. 1), nisi Marcum illo tempore ne paulum {(luidem) otii 
habuisse et propterea librario ea dictavisse; atque epistulam eam 
librarii manu conscriptam complicaturus iam erat, cum tabellarii 
venerunt (III 1, 17); qua re commotus capita 17. et 18. ipse ad- 
scripeit et deinde ad cenam se contulit. Tum venit Quinti filius, 
qui una cenavit, et inter cenam Cicero Tironi dictavit caput 19. 
Hic erat finis epistulae. 

Deinde tempus, quod fuit a. d. XI. Kal. Sept. cum rebus 

publicis c. 3. scriptis convenit. De comitiis enim scripta videmus: 

Comitia in mensem Septembrem reiecta sunt; ac de Scauri causa: 

JScauri iudicium statim exercebitur, cui nos non deerimus. Atqui 

2» 

summum iudicii diem a. d. IV. Non. Sept. fuisse Asconius prodidit^); 
ergo Cicero a. d. XI. Kal. Sept. verbo statim suo iure usus est. 

Postremo haec nescio an sint argumento. A. d. XI. Kal. Sept.^ 
cum Marcus quae sunt III 1, 17 et 18 scripsisset, Quinti filius 
venit et duas epistulas a patre acceptas Marco legendas dedit. 
Quaerimus hic, quae fuerit causa, quod epistulas ipsas ferret. 
Neque enim uUo alio epistularum loco eiusmodi consuetudinem 
memoratam cognoscimus, quamquam Quinti familiam multo rarius 
quam Marcum litteras a Quinto accepisse vix credendum est, et 
Marcus, quotienscumque in domum Pomponiae veniebat, certe etiam 
litteras fratris perlegebat, neque quidquam de ea re fratri nun- 
tiavit alio loco. Tum igitur singularem, quod eae legendae ad 
fratrem ferrentur; causam fuisse puto ; errare igitur non videmur, 
si duas illas epistulas primas fuisse censemus a Quinto ad fami- 
liam suam e Britannia missas. Ipsi animo facile informamus^ 
quam suspensis animis et Marcus et Quinti familia post tantam 
litterarum intermissionem epistulas exspectaverint, cumque tandem 
redditae essent, alterum ab altero certiorem factum esse et epistulas 
quoque a Quinti familia acceptas perlegere Marci multum inter- 
fuisse consentaneum est. Sed utcumque est, constare puto illas 
litteras a Quinti familia acceptas fuisse primas Britannicas. Quare 
inter se res bene conveniunt. Marcus enim paulo antequam 
epistulam II 15. scriberet, primas Britannicas acceperat, ac deinde 
tabellarii a. d. XI. Kal. Sept. alteras reddiderunt. Atque Quinti 
familia totidem accepisse videtur: alteras, in quibus de fiUi 
institutione plura infuerunt a. d. XI. Kal. Sept. ab iisdem tabel- 
lariis; alteras, ut Marcus ipse scribit, paulo ante (c, 19), et eas 
quidem primas Britannicas. Itaque quae sunt III 1, 17. — 20. capita 
cum epistula 11 15. congruunt. 

Quoniam haec de illis capitibus cum epistula II 15. coniun- 
gendis sententia satis videtur probata esse, nunc, quae ex ea 
re efficiantur exponenda mihi sunt. 

Ac primum quidem epistulam II 15. a. d. XI. Kal. Sept..scrip- 
tam esse videmus. 



^) Kiessling-Schoell, p. 16. 

Deinde paulo ante, fortasse pridie vel a. d. XIIL Kal. Sept. 
primas litteras Britannicas redditas esse apparet; unde, quam- 
quam non accuratissime, tamen satis accurate, quo tempore e 
Britannia datae sint, statuere possumus, quoniam tabellariorum 
celeritatem his locis cognoscimus. Qu. fr. III 1,25: Ex Britannia 
€aesar ad me Kal, Sept. dedit litteras, quas ego accepi a. d. TV. Kal, 
Oct. Dies igitur fuerunt fere XXVII. 

Attic. IV 18, 5: A Quinio fratre et a Caesare accepi a. d. IX. 
KaL Nov. litteras datas a liioribus Britanniae proocime [sic in codi- 
cibus] a. d. VL Kal. Oct. De variis verbi proxime, quod est difficile 
intellectu, emendationibus, ut proocimo vel proximis vel proodmm 
hic disserere praetermittam, quoniam non multum refert; litterae 
enim a litoribus aut Britannicis aut Gallicis datae sunt; si a 
Oallicis, iter fuit XXVIII dierum, si a Britannicis, unus fere ad- 
dendus vel duo propter iter maritimum. 

Qui duo loci maximo nobis videntur usui esse, cum primas 
litteras Britannicas e litoribus Britannicis datas esse censendum 
sit. Sequitur, ut ante vicesimum fere septimum diem e Britannia 
datae sint i. e. circa a. d. XI. Kal. Sextil. IUo igitur tempore 
traiectus fuit in Britanniam. Mirum in modum in ea re con- 
venimus cum Napoleone popularis sui, Le Verrier, temporis 
rationem secuto; computavit enim ex natura rerum exercitum 
traiectum esse XX. lul. anni luliani sive a. d. XI. Kal. Sext.^). 
Sequitur, ut anni LIV. mensis Quintilis fere congruat cum fastis 
lulianis. Atque litterae primae Britannicae fortasse die proximo, 
a. d. X. KaL Sext. missae sunt tabellariique propter gravem nun- 
tium nescio an maiore celeritate usi sint, cum illae circa a. d. 
XIII. Kal, Sept Romae redderentur. 

Tertio loco cognoscimus Drusum de praevaricatione abso- 
lutum esse et Vatinium defendendum fuisse a. d. XI. KaL Sept, 
<Qu. fr. II 15,3). 

Postremo constat Marcum a. d. XI. KaL Sept. ad fratrem 
scripsisse: me solliciium! quantum ego dolui in Caesaris suavissimis 
lUteris! Sed quo erant suaviores, eo maiorem illius ille casus ad- 



^) p. 196—99; Koemer p. 48. 

ferehai (Qu. fr.. III 1, 17). Agitur, qui fuerit Caesaris ille casus. 
Atque adversum fuisse Ciceronis verbis patet Quocum loco 
congruere videntur, quae in extrema epistula III 1. scripta vide- 

mus : Ex Britannia Caesar ad me KaL Sept dedit litteras 

Ad eas ego ei nihil rescripsi, ne gratulandi quidem cavsa propter 
eius luctum (c. 25). Verboque luctus uti solent homines Romani 
in morte hominis alicuius propinqui. Atqui cum alii scriptores^) 
illo ipso anno, quo Caesar alterum bellum Britannicum gessit^ 
luliam filiam, Pompei uxorem, mortuam esse prodiderunt, tum 
Plutarchus his: Alg de dianXevoag elg xrjv vrjoov ix r^g &vxineQag 
ralaxlag xal fidxaig TioXlaig xaxcooag rovg Jioksfuovg fxaXkov ff 
Tovg Idiovg dxpeXijoag, ovdev ydg oxi xal XafieTv fj a^iov dji 
dv&gd^Ttcov xaxo^ioyv xal JisviJTCOVf ov^ olov ifiovXeto xco TioXejuq^ 
TeXog ijte^&rjxev, dXi^ ojui^Qovg Xaficbv Ttagd rov fiaaiXeoyg xal 
Ta^djuevog (pogovg djifJQsv ix r^g vijoov. xal xaTaXajufidvei yQdju- 
fjLara fieXXona dianXeiv nQog ambv dno tcov iv Pd>firj (piXcov 
dfjXovvra tyjv rfjg '&vyaTQdg amov TsXevTYjv. TsXevTq de TiXTOvaa 
naQd Ilofinrjicp (Caes. 23). Ergo etiam Ciceronem illis duohus 
locis luliae mortem significasse putamus. Cui sententiae difficultas 
quaedam inesse videtur, cum Plutarchus verbis : Kal xaTaXafifidvec 
yQdfjLfiaTa fziXXovTa dianXeiv nQog amov clare dicat Caesarem de 
filia mortua certiorem factum esse eo ipso tempore, quo e 
Britannia in Galliam bello confecto reversurus esset. Atqui illud 
tempus proditum habemus in Ciceronis epistula ad Atticum data 
(IV 18, 5): A Quinto fratre et a Caesare accepi a. d. IX. Ral. Kov. 
litteras datas a litorHms Britanniae f proxime a. d. VI. Kal, Oct. 
Confecta Britannia, ohsidihus acceptis, nulla praeda, imperata tamen 
pecunia exerdtum e Britannia reportahant; ergo cum tabellarii luliae 
mortem nuntiantes minus XXVII dies ^) itinere consumerent, luliam 
ineunte mense Septembri ®) vel circa a. d. V. Kal. Sept.*) mortuam 
esse efficitur. Sequitur, si hanc sententiam probamus. ut Marcus 



^) Valer. Maxim. 4,6; Velleius Paterculus 2,47; Sueton. Caes. 26; 
Dlo Cassius 39, 64. 

') Rauschen, p. 57, adnot. 91. 

8) Rauschen, 1. 1. ; Drumann, Geschichte Roms, III. p. 763, adnot. 5. 

*) Bergk, p. 623 ; Koerner, p. 53 et 54 adn. 3. 

a. d. XI. Kal. Sept. de lulia mortua non potuerit cogitare. Si enim 
illa verba (III 1,17) de luliae morte scripta sunt, lulia a. d. XI. 
Kal. Sept. mortua iam fuit et mortem obiit aliquanto temporis 
ante, cum verba ipsa tam obscura sint, ut a Marco superiore 
quadam epistula fratem de ea re certiorem factum esse censendum 
sit. Ille igitur nuntius, cum esset gravissimus, multo antequam 
Gaesar e Britannia reverteretur, perferri et poterat et debebat. 
Duae igitur restant viae: aut Cicero illis verbis noii significavit 
luliae mortem, aut Plutarchus erravit falsumque terapus prodidit. 

Ciceronem autem non nisi de luliae morte, cum verba (III 1, 17) 
scribebat, cogitasse nunc demonstrare conabor. Ac primum ex- 
plorari non potest, qui alius Caesaris casus fuerit, quo Ciceroni 
magnus dolor adferretur. 

Deinde Caesari ille casus gravissimus fuit, cum Cicero summis 
doloris sui signis utatur: me sollicitum! Qmntum ego dolui in 
Caesatis suavissimis litteris! Sed quo erant smviores, eo maiorem 
illius ille casus adferebat. Inducimur igitur, ut eum revera luliae 
mortem his significasse putemus. 

Accedunt haec graviora: Valde enim mirum est, quod litterae 
Britannicae, postquam priores uno vel duobus diebus ante Marcus 
accepit, redditae sunt alterae. Dicet quispiam in Arpinati Cice- 
ronem complures accepisse litteras brevibus spatiis interiectis 
(III 1). At quibus intervallis Romae redditae sint illae epistulae 
nihil constat, ut id argumenti vim non habeat. Quapropter causam 
singularem fuisse puto, quod Caesar iterum tabellarios mitteret 
brevi spatio interposito. 

Deinde maiori admirationi est, quod non unus tabellarius 
a. d. XI. Kal. Sept. venit, sed plures, certe minimum duo. A 
Caesare enim, cum litteras mittebat, semper unus tabellarius 
videtur missus esse neque aliam consuetudinem ex Ciceronis 
epistulis cognoscimus. Itaque iterum eo perducimur, ut causam 
praecipuam tum fuisse censeamus, quod Caesar pluribus tabellariis 
uteretur. 

Postremo in codicibus scriptum videmus: tabellarii .... 
venemnt .... vicesimo die, Equidem puto coniecturas Wesenbergi, 
qui septimo et vicesimo die vel Bergkii, qui tricesimo (p 622) 

scripsit, omnino supervacaneas esse, Vidimus supra etiam scrip- 
turam Septembr, veram esse. Quare non est, cur de altera dubi- 
temus, nisi fori;e probatur fieri non potuisse, ut tabellarii vicesimo 
die advenirent. - Atqui hanc celeritatem etsi magnam, tamen 
iusto nimiam non fuisse infra docebo; accedit, quod Cicero 
numero ordinali usus eximiam eorum celeritatem significasse 
videtur. Ceteris enim locis, ut tabellariorum itineris celeritatem 
fratri patefaceret, quo die epistulae datae quoque redditae sunt, 
scripsit, ut Qu. fr. III 1, 13; 1,25. Ergo, ut tam celeriter pro- 
ficiscerentur, singulari quadam causa tabellarii videntur impulsi esse. 
Quae mira omnia facile explicantur, si illos tabellarios 
celerrimos propter Juliam mortuam a Caesare missos esse cen- 
semus; litteras enim gravissimas ferebant de Juliae rebus, quam 
filiam imperator semper summo amore prosecutus erat; itaque, 
cum primum eius mortem cognovisset, statim mandata de funere 
aliisque rebus Romam — ibi enim videtur filia mortem obisse — 
eum misisse facile intellegimus. Atque ut illae gravissimae 
litterae quam primum perferrentur, duobus vel tribus tabellariis 
celerrimis usus est. Si enim unus vel alter, quominus iter perse- 
queretur, in itinere ipso fortuna impediretur, reliquo litterae per- 
ferendae erant. Neque eos in mansionibu^ vel mutationibus ditt 
moratos, sed quam maximis diei itineribus profectos esse per se 
veri simile est. Qua re factum est, ut quo itinere tabellarii e 
Britannia Romam proficiscentes viginti fere octo dies consumere 
solebant, id vicesimo die conficerent. A portu Itio iter fuit 
usque ad Romam circa MCCCXLV milium.^) Si illis tabellariis 
celerrimis ad hoc iter faciendum duodeviginti diebus opus fuisse 
iudicamus — duo enim itinere Britannico et maritimo videntur 
consumpti esse — , cotidie iter LXXV fere milium confecerunt. 
Quod 0. E. Schmidt, qui plura de tabellariorum celeritate com- 
posuit p. 201 — 205 et 378 — 79, tabellariorum litteras gravissimas 
ferentium diei iter XL — L milium fuisse contendit, ad illam sen- 
tentiam reiciendam argumenti vim non habet, cum eximia illa 
celeritas rebus ipsis necessaria esset. Sed ut redeamus ad rem, 



1) itin. Ant. p. 169. 

constare puto tabellarios, qui a. d. XI. Kal. Sept Romam venerunt, 
Juliae mortuae causa a Gaesare missos esse. Quae si ita sunt, 
Cicero , cum dolorem suum de Caesaris casu fratri patefecit 
(III 1, 17), de Julia mortua cogitavit. Patet igitur Plutarchum 
erravisse falsumque, quo Caesar mortem cognoverit, tempus, 
memoriae prodidisse. Neque eius testimonium pro argumentis 
supra allatis grave est, praesertim cum ea quoque re deceptus 
esse videatur, quod Juliae partum femininum fuisse putavit 
(Pomp. 53), cum omnes scriptores Romani de masculino scrip- 
serinti). 

Nunc vero, quando Caesar nuntium filiae mortuae acceperit, 
quandoque Julia e vita discesserit, facile statuitur. Nuntium 
enim accepit ipsis Kalendis Sextilibus, id quod verbis vicesimo die 
patet; unde si tempus nuntii perferendi deduximus, Juliam primo 
mense Quintili, circa Nonas, mortuam esse intellegimus ; neque id 
tempus discrepat cum iis, quae Plutarchus scripsit Juliam anno 
superiore LV. abortum fecisse (Pomp. 53). Comitia enim aedi- 
licia, de quibus hoc loco dicit, facta videntur esse ante mensem 
Maium, siquidem C. Messius, eius anni aedilis^), ludos Florales 
(ab a. d. IV. KaL Mai. usque ad V. Non.) apparavit^). Inde usque 
ad alterum anni LIV. partum spatium plus fuit unius anni. 

Restat, ut exponam, qua epistula Marcus Juliam e vita 
discessisse fratri nuntiasse videatur. Atque Juliam circa Non. 
Quint. mortuam esse cognovimus; ergo illam epistulam paulo post 
et, antequam quae est II 14. mitteretur, datam esse veri simile 
est. Haec enim post Idus Quintiles, exeunte mense (c. 4), data 
est, neque de Julia quidquam scriptum habet. Superiores autem 
plures periisse etiam aliis rebus concludendum est (cf. p. 24; 48). 

Deinde quaerere licet, num forte capita III 1, 17. — 20. ex 
epistula quadam reliqua sint, quae fuerit inter epistulas II 15. et 
III 1; quae sententia quamquam propter argumenta allata 
(p. 9 — 14) improbanda est, tamen concedo inter illas epistulas 



*) Velleius Paterc. 2, 47; Sueton 26; Lucan. 6, 474 ; cf. Drumann III. 
p. 763. adnot. 4. 

«) Lange, Rom. Altert. III. vol. 1876 «. p. 338. 
") Valer. Max. II 10,8; Koerner p. 28. 

aliam fuisse, quae periit. Cum enim epistulae II 15. paulo post 
a. d. XI. Kal. Sept., et III 1. paulo post a. d. IV. Kal. Oct. datae 
sint, non est dubium, quin Marcus, priusquam primo mense 
Septembri in villas abiret (III 1,1) ad fatrem scripserit epistulam, 
in qua et aliae res et de Scauro a. d. IV. Non. Sept. repetun- 
darum absoluto nonnuUa infuerint. Nisi enim eiusmodi epistulam 
intercidisse iudicemus, spatium litterarum intermissionis a Marco 
factae nimium est. Errant autem Eergk (p. 624, adnot.) et 
Koerner (p. 54) de Julia mortua in ea scriptum fuisse arbitrati. 
Idemque Koerner ea re fallitur, quod de Planci causa Marcum in 
ea scripsisse opinatus est, de qua infra disseram. 



C. Quae rationes inter epistulas mensibus Sextili 
et Septembri a Marco acceptas et antea datas 

intersint. 

Ac primum quidem revertor ad rationem, quam inter epistulas 
a Quinti familia a. d. XI. Kal. Sept. acceptam alteram (III 1, 19) et 
a Marco mense Maio datam (II 12) interesse supra (p. 11- — 13; 
14) conclusimus. Marci enim illa epistula primo mense Maio 
M. Orfio , equiti Romano , data est, et Quintus ad eam rescrip- 
sit Kal. Sext., cum in Britannia iam esset. lure igitur quae- 
rimus, cur tum demum rescripserit, quamquam, ut quam primum 
responderet ad eam ipsam epistulam , gravibus officiis tenebatur 
(cf. I. s.). M. Orfius certe primo mense lunio ad Caesaris exer- 
citum pervenit, ita nt Quinto ante iter Britannicum rescribendi 
tempus futurum fuerit, si ab Orfio mature litterae ei redditae 
essent. Rescripsit autem illis demum litteris, quas secundas misit 
ex insula. Quod brevi ante nihil de M. Orfi epistula respondisse 
videtur, non est mirum : neque enim copiosae epistulae scribendae 
tempus fuisse Quintumque codicilli quasi exemplo felicem suum 
in Britanniam adventum Marco et familiae suae nuntiasse puto; 
hanc solam rem Marcus ex Quinti epistula memorat (Qu. fr. II 15,4). 
Miramur, quod non iam ante iter Britannicum Quintus filio scripsit 
de Marci epistula a M. Orfio reddita. Concludere igitur licet eam 

sero ei redditam esse, cum postrema epistula Galiica missa illa 
longa litterarum intermissio esset, de qua infra plura cognoscemus. 
Pacile enim fieri poterat, ut M. Orfius eques, quoniam multo post 
Quintum ex Itaiia inferiore profectus est (cf. p. 8), Quintum non 
ante conveniret, quam omnis a Caesare exercitus in portum Itium 
coactus est, sive quod Quintus cum Caesare in fines Treverorum 
abierat (bell. g. V. 2), sive quod ipse et M. Orfius apud legiones 
longo spatio inter se disiunctas fuerunt. Atque ex his alia con- 
cludemus. 

Nunc disseram de capitibus quae sunt III 1,8. — 11. Atque 
de Curtio haec scripta sunt: De tribunatu qnod scribis, ego vero 
nominatim petivi Curtio et mihi ipse Caesar nominatim Curtio paratum 
esse rescripsit meamque in rogando verecundiam ohiurgavit, Si cui 
praeterea petiero — id quod etiam Oppio dioci, ut ad illum scriherety 
— facUe patiar mihi negari, quoniam illi, qui molesti sunt, sihi negari 
a me non fadle patiuntur, Ego Curtium — id quod ipsi dixi — 
non modo rogatione^ sed etiam testimonio tuo diligo, quod litteris tuis 
siudium illius in salutem nostram facile perspexi (c. 10). Quibus 
primum colligitur superiore quadam epistula Marcum Curtio tribu- 
natum a Caesare petivisse ; deinde a Quinto de ea re certiore facto 
Marcum obiurgatum esse ; Quintus enim timuisse videtur, ne frater 
Caesari molestias afferret; postremo Caesarem Curtio tribunatum 
esse paratum ad Marcum rescripsisse. Ac quaerentes nos, a quo 
Quintus de Curti tribunatu certior factus sit, proximum est putare 
illis ipsis litteris, quas Marcus fratri post a. d. III. Non. lun. misit 
(II 13); in his enim scripta sunt: M, Curtio trihunatum ah eo 

[i. e. a Caesare] petivi , sed in alterum annum. Id et Curtius 

ita volehat (c. 3). Marcus igitur litteris , quas post Caesarianas 
a. d. III. Non. lun. acceptas (c. 1) misit, tribunatum illum ab im- 
peratore petiverat et hoc fratri illis verbis nuntiavit. Itaque iure 
conicimus locos allatos ita inter se cohaerere, ut Quinti epistula 
altero (III 1, 10) memorata ad Marci epistulam II 13. referatur. 
Vix enim credo Quintum ipsius Caesaris de Curti tribunatu verbis, 
ut fratrem obiurgaret, commotum esse. — Atque cum ea re alter 
locus (III 1, 10.) ad Marci epistulam II 13 referri videatur, ceteris 
quoque rebus eandem inesse rationem puto , ac primum quidem 

his verbis : Veni nunc ad ttm litteras, qms plunlms epistuUs accepi, 

dum sum in Arpinati; una pluribus verhis, in qua primum 

erat, quod antiquior dies in tuis fuisset adscripta litteris quam in 
Caesaris, Id facit Oppius non numquum necessario, ut, cum tabdlarios 
constituerit mittere litterasque a noMs acceperit, aliqua re nova impe- 
diatur et necessario serius quam constituerat mittat, neque nos datis 
iam epistulis diem commutari curemus (c. 8). Marcus igitur, cum 
epistulas duas per tabellarios perferendas Oppio daret, qua die 
datae erant, iis adscripserat. Oppius autem, cum tabellarios serius 
quam voluerat mitteret, in litteris Caesari scriptis, quas a Marco 
acceperat diem mutavit. Quae res Quintum, quia in eius litteris 
antiquior dies mutata non erat, ut causam e fratre quaereret, 
moverat. Unde hoc, quod est gravissimum, cognoscimus, epistulas, 
quas Marcus paulo post a. d. III. Non. lun. et ad Quintum et ad 
Caesarem dedit, multo post Roma latas esse, ita ut summum 
extremis mensis lunii diebus vel potius ineunte Quintili fratri in 
portu Itio, ubi tum fuit, sua reddi posset. Cum illo ipso tempore 
litterarum intermissio esset, de qua scripsi (p. 20 — 21), Quintus, 
ut M. Orfi epistulam, ita hanc quoque reposuit, ut primo quoque 
tempore post suum in Britanniam adventum responderet. Atque 
cum primas e Britannia daret epistulas ad Marcum et ad familiam 
suam, rescribendi tempus non fuit. Cuni autem iterum scriberet, 
tempus ipsum habuisse videtur, ut ad Marcum de eius legatione 
(III 1, 18) paucisque fortasse aliis rebus et ad familiam de Marci 
epistula ab Orfio accepta rescriberet. Tabellarii enim luliae mortem 
nuntiantes subito venerant et non longa mora interposita alteris 
Romam proficiscendum erat. Unde tempus Quinto non fuit copio- 
sius scribere et quae ei ad Marci epistulam II 13. respondenda 
erant, ad proximam epistulam reiecit, quae maxima una cum 
pluribus missa est (III 1, 8). Itaque putare licet hanc primam 
fuisse missam e tribus iUis. 

Deinde Marcus haec scripsit: Quod tihi mea permissio mmisionis 
tuae grata est, id ego summo meo dolore et desiderio, tamm ex parte 
gaudeo (III 1, 9). Etiam ea verba ad epistulam II 13. referri puto; 
nam tota haec epistula permissio quaedam mansionis dici potest, 
quia Marcus gaudium suum professus, quod fratrem haberet tam 

inservimtem communi dignitati (c. 1) Caesarisque laudibus praedi- 
catis (c. 1 — 2) fratrem monuit: modo mihi date Britanniam, quam 
pingam coloribus tuis, penicillo meo (c. 2). Quis his omnibus per- 
missionem mansionis clare significari negabit? Quapropter errare 
videntur Tyrell et Purser, qui eam significatam esse epistula II 14. 
putaverunt^), id quod etiam temporis ratione nescio an improbetur. 
Tres enim illae epistulae una in Arpinati acceptae certe , ante- 
quam proxima (III 1, 13) a. d. IV. Idus Sextiles e Britannia daretur, 
a Quinto missae erant. Atqui Marci epistula II 14. post Idus 
Quintiles (c. 4), extremo mense'^), scripta est; ergo, cum ante Idus 
Sextiles in Britannia vix reddita esse videatur, fieri non poterat, 
ut Quintus ad eam rescriberet, cum de mansionis permissione 
fratri gratias ageret. Quare Tyrelli et Purseri seutentia videtur 
falsa esse. 

Postremo inter Quinti epistulam, de qua scripsi, et Marci 
epistulam mense lunio datam (II 12) rationem intercedere eo probare 
licet , quod Quintus de Trebatio plura scripserat , id quod Marci 
verbis cognoscitur: TrebaHum vero meum quod isto admisceas, nihil 
est. Ego illum ad Caesarem misi, qui mihi iam satis fedt; si ipsi 
minus, praestare nihil debeo teque item ab eo vindico et libero (III 1, 9). 
Quintus enim, cum epistulam a Marco acceptam (II 13) in rescribendo 
iterum legeret, de Trebatio admonitus est, et quae de eo explo- 
rata habebat, fratri nuntiavit. 

Quibus explicatis nunc, quam epistulam significent verba: 
Calamo bono et atramento temperato, charta enim dentata res agetur. 
Scribis enim te meas litteras superiores vix legere potuisse, in 
quo nihil eorum, mi frater, fuit, quae putas (II 14^ 1), facilius diiu- 
dicatur. Neque enim haec referri possunt ad epistulam II 13., 
quia tam sero ea reddita est, ut Quintus ad eam e Britannia 
demum responderet. Illa autem epistula, qua Quintus de malis 
litterarum formis questus est, e Gallia data est; itaque ad supe- 
riorem quandam ducimur, quaestioque est, num Quintus eam 
significaverit, quam a M. Orfio accepit mense Maio datam (II 12). 



^) vol. II p. 147, adnot. 
^) Rauschen p. 54—55. 

Ac ne eam quidem significare potuit, quia ipsam quoque eo tem- 
pore redditam esse supra conclusimus, quo litterarum intermissio 
fuit. Itaque nihil aliud restat, nisi ut censeamus epistulam quan- 
dam extremo mense Maio e Gumano vel Pompeiano datam esse, 
quam non iam habemus. Cicero enim, postquam M. Orfio, equiti 
Romano, epistulam II 12. dedit, quamquam de tabellariorum inopia 
illo tempore questus est (II 12, 3), epistulae mittendae occasionem 
postea videtur nanctus esse; atque oam, cum forte tempus scribendi 
brevissimum esset , celeri manu scriptam esse puto , ut Quintus 
litteras vix legere posset ; unde fratrem tum occupatum aut pertur- 
batum vel iratum fuisse is arbitratus erat. 

Venio ad tertiam rationem explicandam, quae fuit inter 
Quinti et Marci epistulas. Atque interpretanda mihi haec sunt: 

Bescripsi epistulne maximae. Audi nunc de mimiscula; Oror 

tiones efflagitatas pro Scauro et pro Plancio absolvi (III 1, 11). Agitur 
hic, quando Quintus a Marco de orationibus pro Scauro et pro 
Plancio habitis certior factus sit. 

Ac de Scauriana facilius res cognoscitur, quia Scaurum a 
Triario de repetundis postulatum esse prid. Non. Quint. ex Asconi 
commentario scimus^). Marcus igitur, si ipse — id quod veri 
simile est — fratrem certiorem fecit de Scauri causa et de oratione 
habenda, non ante Kalendas Quintiles, sed postea scripsit; statu- 
endum igitur est eam epistulam, quae periit, primo mense Quintili 
datam esse, quae haud scio an eadem fuerit, qua luliae mortem 
fratri nuntiavisse videtur (p. 19). Atqui minuscula illa epistula, 
qua Quintus orationem Plancianam postulavit, primo mense Sextili 
data est (cf. p. 23); ergo Quintus eo tempore etiam de Planci 
iudicio certior factus iam erat; sequitur, ut Plancius primo mense 
Quintili — tantum enim temporis opus fuit, ut nuntius eius iudicii 
primo mense Sextili in Britanniam perferretur — a Laterensi 
accusatus iam sit. Difficillimam igitur habemus quaestionem, quo 
tempore Plancius de sodaliciis accusatus, quo oratio a Cicerone 
habita i. e., quando absolutus sit. 

Atque viri docti Plauci iudicium fuisse exeunte mense Sextili 



') Kiessling-Schoell p. 16. 

aut primo Septembri putaverunt ^). Neque ludis Romanis ipsis, 
«irca Nonas Sept. id fuisse, id quod Koerner (p. 49 — 51) aliique 
voluerunt , clarum est*). Atque Wunderi usi sunt omnes fere 
argumentatione hac. Apparet Plancium aedilitatem petisse anno 
a. Ghr. n. LV. Cn. Pompeio M. Licinio Grasso iterum consulibus 
atque propter comitiorum dilationem smus aedilem creatum, a 
Laterensi, competitore suo, de sodaliciis ex lege Licinia accusatum 
esse anno proximo LIV. Atqui scholiasta Bobiensis P. Vatinium 
ante Piancium de sodaliciis causam dixisse tradit^), P. Vatinium 
autem extremo mense Sextili eius anni a Gicerone defensum esse 
ex Asconi commentario (p. 16) et Giceronis epistula quae est 
<Ju. fr. II 15. satis cognoscitur. Ergo Cn. Plancius extremo mense 
Sextili aut primo Septembri causam dixit Quam Wunderi argu- 
xnentationem copiose ab eo explicatam^), quantum video omnes 
fere probaverunt. Neque tamen iure probasse videntur. 

Namque ut iudicii tempus inveniamus, prius quaerendum 
est, quando illa comitia, quibus Plancius aedilis factus est, habita 
sinl Haec enim quaestio cum altera artissime cohaeret. 

Atque Plancium anno LV. aedilitatem petisse in Wunderi 
argumentatione demonstranda iam attuli. Ceteris magistratibus 
creandis comitia, praeter aedilicia, Gn. Pompeius M. Licinius Grassus 
consules extremo anno LV. confecisse videntur'^), quae res vel ox 
eo cognoscitur, quod Gicero in litteris, quas primo anno LIV. ad 
iratrem dedit (II 9; 10; 11) nihil de interregno scripsit, sed vix 
ullum rerum publicarum argumentum ad litteras suas conscriben- 
das se habere questus est (119,1; 10,1; 11,4), et consules 
tribunique plebis mense Februario munere fungebantur (1110,1; 
11,2 et 3). Itaque omnes fere magistratus suo tempore munera 
sua suscepisse videntur. 

Ac de comitiis aediiiciis hoc scimus ex Giceronis oratione. 



^) L a n g e , vol. III. p. 349; A. W. Z u m p t , Der Kriminalprozefi 
d. r. R., Leipzig 1871, p. 548. 
*) Rauschen p. 56— 57. 
») Orelli V p. 262. 

*) Oratio pro Gn. Plancio, Leipzig 1830, proleg. p. LXVIII— LXX. 
») Lange III p. 342. 

quam pro Plancio habuit, bis ea habita esse — dicit enim Gicero 
de comitiis aediliciis superioribus (20, 49) et altero loco (22, 54) 
de priortbus — , et priora quidem Crassus legis de sodaliciis latae 
auctor ipse habuit (20, 49). Atqui Crassus medio mense Novembri, 
ut in provinciam iret, ex urbe decesserat^); ergo comitia superiora 
ante medium mensem Novembrem fuerunt. 

Agitur nunc, quando altera fuerint. Oratione Ciceronis ipsa 
nihil de his comperimus. At constat Cn. Planci iudicium fuisse 
apud C. Alfium Fiavum, quem Cicero bis in oratione adloquitur 
(17,43; 42, 104), praetorem anni LIV. (Qu. fr. III 1, 24); actionem- 
que causae circa Kal. Quint. iam fuisse supra (p. 24) conclusimus. 
Neque habemus his nisi terminum qui vocatur ante quem, 

Quare de alteris comitiis aediliciis et de Planci iudicio multae 
oriuntur dubitationes. Quaerimus enim, comitia illa altera utrum 
a mense Novembri anni LV. usque ad medium proximum reiecta 
sint, ita ut Plancius lunio fere mense postuiaretur et extremo 
Sextili absolveretur, an primo anno LIV., ut mense Martio, habita 
sint et illa Planci causa inde usque ad extremum mensem Sex- 
tilem dilata sit Neutra sententia probabilis est. Priori enim 
haec opponuntur. Non intellegitur, cur Appius Claudius L. Domi- 
tius Ahenobarbus consules comitia aedilicia usque ad medium 
annum reiecerint, cum ceteri magistratus Februario mense iam 
muneribus suis fungerentur; neque vero, ut anno superiore, inter- 
regnum fuit, et primo mense lunio Cicero ad fratrem scripsit: 
Bes Bomanae sic se habent; erat nonnulla spes comitiorum, sed in' 
certa, erat aliqua smpicio dictaturae, ne ea quidem certa summum 
oHum forense, sed senescentis magis civitatis quam adquiescentis .... 
(U 13,4 — 5). His Cicero comitia magistratibus in proximum annum 
creandis quin significaverit, non est dubium. Mirum igitur esset, 
si tum eiusdem anni aediles nondum fuissent creati. 

Neque Cicero comitiorum alterorum longam reiectionem ora- 
tione sua memorare, ut iudicum animos moveret, praetermisisset, 
praesertim cum ne Sextili quidem mense aediles curules munus 
inituri fuerint. An putamus A. Plotium, Planci collegam, antea 



') ad Attic IV 18,2: Lange m p. 339 et 343. 

iam munus inisse sine collega? Atqui neque rebus publicis tanta 
comitiorum, dilatio quomodo facta sit, explicari potest neque ex 
Ciceronis oratione quidquam de ea cognoscitur; ergo comitia primo 
anno habita esse concludendum est. 

Qua re altera nobis reliqua est ratio, qua coniecimus 
Plancium primo anno, cum aedilis creatus esset, a Laterensi 
accusatum iudiciumque eius usque ad extremum mensem 
Sextilem dilatum esse. Quae sententia propterea minus probanda 
est, quod causa fuisse non videtur, cur per tantum tempus iudi- 
cium intermitteretur, quamquam et magistratuum et hominum 
Romanorum interesse debebat aediles curules ante ludos Mega- , 
lenses, qui fuerunt mense Aprili, munus inire, neque inire poterant 
nisi causa iudicata. His omnibus rebus inducimur, ut Planci 
iudicium primo anno fuisse censeamus. 

Gravissimumque argumentum hoc est. Mirum enim est, 
quod Cicero in nulla epistula, quas mensibus Quintiii Sextilique 
ad Atticum aut ad fratrem misit, quidquam de Planci causa 
memoravit, quamquam ea res familiarissimi sui, cuius de ipsius 
salute merita in oratione identidem landavit, Marco gravissima 
erat mentioque eius et Attico et fratri certe grata fuisset; at 
aliorum iudiciorum minus gravium accuratam fecit mentionem. 
Videamus enim, quae ad Atticum circa Kal. Quint. scripserit (IV 16). 
Atque scripta videmus copiosa de C. Catone, de Druso, de 
Procilio (c. 5), de singulis candidatis consularibus (c. 6 [17,2]). 
Proximam misit ad Atticum epistulam exeunte mense Quintili 
(IV 15), in qua deinceps scriptum est de C. Catone et Procilio 
(c. 4), de Reatinorum rebus (c. 5), de Fontei causa (c, 7), de 
candidatorum consulariura ambitu (c. 7), de Messi defensione (c. 9), 
postremo hoc: Deinde me eocpedio ad Drusumf inde ad Scaurum. 
Parantur orationilms iudices gloriosi. Fortasse accedent eiiam consules 
designati; in quibus si Scaurus non fuerit^ in hoc iudido valde laho- 
rdbit (c. 9). His Cicero ipse iudiciorum ordinem temporis ratione 
iustitutum proponit neque Planci causam ullo verbo memorat. Qua 
ratione viri docti hanc difficultatem expediverint, equidem nescio. 

Euiidemque ordinem in epistula, quam ad fratrem a. d. XI, 
Kal. Sept. misit (II 15), invenimus. Primum memoratur Drusi 

EapeUe. 3 

causa, deinde Vatini, tum Scauri futura (c. 3). Quodsi Gn. Plancius 
causam dixisset post Vatinium et ante Scaurum, vix eum hic 
praetermisisset, praesertim cum proximis diebus gravissima illius 
causa futura fuerit Dixerit quispiam Ciceronem in Quinti epistula 
Vatinium memorasse inter Drusum et Scaurum, in Attici autem 
praetermisisse omnino. At si in Quinti epistula diligentior fuit, 
maiori admirationi est, quod Planci causam omisit. 

Deinde cur ad Atticum nihil scripserit de Vatinio facilius ex- 
plicatur; fortasse putavit, cum Vatini, pristini sui inimici, defen- 
sionem, quam Caesare auctore susceperat^), silentio praetermitteret, 
pudorem suum minorem esse aut forte iilo loco eam rem oblitus 
est Sed utut est, grave non est. Gravius autem est, quod neutro 
loco Planci causam memorat. Quam rem aliter explicare non 
possum, nisi ut illud iudicium illo tempore non fuisse cen.seam. 

Itaque errare non videor, si statuo iudicium fuisse extremo 
mense Martio. Scripsit enim Cicero ad fratrem a. d. XVI. KaJ. Mart: 
Comitialibus diebtts, qui QuirinaMa sequuntur, Appius interpretatur 
non impediri se lege Pupia, qvo minus habeat senatum, et, quod GaJbmia 
sanctum sit, diam cogi ex KaL Febr, usqus ad. Kal. Martias legatis 
senatum cotidie dare, Ita putantur detrudi comitia in mmsem Mar- 
tium (II 11,3). Quaero, hic quae comitia significata sint, utrum 
aliis rebus cum populo agendis an magistratibus creandis. Atqui 
aliis epistularum locis intellegitur Ciceronem, si de comitiis scripsit 
nulla explicatione addita, plerumque comitia magistratibus creandis 
significare. Ergo illa quoque verba sic interpretanda videutur esse. 
Atqui consules, praetores, tribunos plebis mense Februario mune- 
ribus functos iam esse iUa ipsa epistula ad Quintum data II 11. 
indicio est; ergo nuUa alia comitia nisi aedilicia. videntur signi- 
ficata esse. Mense Novembri anni superioris Cicero de comitiis 
habendis ad Atticum scripsit: Comitiorum nonnulla opinio est (IV 
13, l)Drumaim, quod de comitiis consularibus cogitavit (IV p. 526), 
errare videtur , quia Crassum ante discessum suum superiora 
comitia aedilicia iam habuisse oratione Planciana coguoscitur; 
quae comitia post ceterorum magistratuum haberi solebant 



*) Lange, III p. 349. 



— 29 — 

Quintusque, quae comitia frater in animo haberet, facile 
intellegebat, quia illo tempore nisi aedilicia non restabant, de 
quibus fratres, priusquam Quintus in villas discederet^), locutos 
■esse veri simile est. Atque comitia haec mense Martio fuisse 
yidentur; ergo Planci iudicium ante ludos Megalenses fuisse his 
concludo. 

In oratione Cicero dicit in Laterensem: Sed haec nescio qm- 
modo frequenter in me congessisti saneque in eo creber fuisti: te id- 
circo in ludos cavsam conicere noluisse, ne ego mea consuetttdine 
uliquid de tensis misericordiae causa dicerem, quod in aliis aedUibm 
ante fedssem, Non nihil egisti hoc loco; nam mihi eripuisti oma- 
mentum orationis meae; deridebor, si mentionem tensarum fecero, cum 
tu id praedixeris. Sine tensis autem quid potero dicere (34,83)? 
Ac de verbis: te idcirco in licdos causam conicere noluisse Wunder 
(p. 203) maxime dubitavit. Si enim Cicero dicere voiuisset ad- 
versarium in ludorum tempus causam demovere noluisse, verbo 
reiciendi utendum fuisse. At quamquam hoc verbum rectius esse 
opinamur, tamen considerandum est Laterensem priorem eo usum 
esse et Ciceronem ipsa adversarii verba repetere. 

Deinde aliquantum interesse puto inter verba: causam reicere 
«t camam conicere, Verbis causam reicere ipsis Cicero in orationibus 
usus non est^), sed similibus, ut: Hoc si ego non vidissem, si me 
non omnes noti ignotique monuissent, id agi, id cogitari, in eo elahO" 
rari, ut res in illud tempus reiceretur .... (Verr. II, 31). Atque 
verbum reidendi hic usurpari de re ludis interrupta (c. 30) facile 
cognoscitur. 

Vel: mitto .... haec omnia aique in alitcd dicendi tempus reido 
{Ver. III, 59). Cicero igitur iila omnia non incipit neque interrum- 
pit, sed ad aliud tempus transfert. Atque similiter in epistulis 
scribit, ut Qu. fr. 11 15, 3 : Gomitia in mensem Septemhrem rdecta sunt. 

Si igitur sententia est : catm reidtur, causa aut non incipitur 
aut interrumpitur. At si cuusa in licdos conidhtr, causa neque 
intemimpitur neque non incipitur, sed eam ita duci vides, ut ludis 

ipsis agatur. Et verbum coniciendi in Gaesaris de bello civiii 
libris scriptum videmus: nostrae naves ditae tardius cursu confecto 
in noctem coniectae .',,(11 28, 1). Navigatio igitur coepta in noctem 
continuata est. Eademque fere sententia in his inest: quod nisi 
in noctem proelium esset coniedum (auct. b. Afr. 52); proelium igi- 
tur in noctem continuatum est. 

Atque hanc sententiam in verbis: te .... in ludos causam 
conicere noluisse inesse puto. Verto sic; Du habest den Prozefi 
nicht bis in die Tage der Spiele kommen lassen woUen. Cum enim 
Planci causa extremo mense Martio ante ludos Megalenses esset, 
accusator se dixit causam ita ducere noluisse, ut ludis ageretur, 
ne Cicero de tensis diceret. Plancius enim aediiis curulis creatus 
erat et ei cum coUega ludi Megalenses apparandi erant. Eius 
autem iudicio ludorum apparatus in dubium vocari videbatur atque 
Ci^eronem ea re iudicum animos moturum esse accusator opinatus 
l:cum illum communem illudendo praeripuit; qua re monuit, ne 
de tensis magnifice diceret, ut in aliis aedilibus ante fecisset. In 
ludis enim Megalensibus, qui erant a pridie Non. Apriles usque 
ad. a. d. IV. Idus Apriles, pompam fuisse et tensa i. e. curru sacro 
Magnae Matris simulacrum vectum esse Ovidius testis est (fast. 
IV, 348)1). 

Sed haec leviora sunt; gravius est, quod iudicium paucis 
diebus ante ludos fuisse apparet^). Itaque optime omnia con- 
venire videntur, si Planci iudicium extremo mense Martio fuisse 
censemus ante ludos Megalenses. Atenim dissentiunt, quae ad 
Ciceronis verba: deinde effundas repente, ut ante consessum meorum 
iudicum videam, quam potuerim, qui essent futuri, suspicari, apud 
eosque me ne quinque quidem reiedis, qnod in proximo reo de 
consilii sententia constitutum est, cogas causam de fortunis omnihus 
dicere? (pro Planc. 16,40) scholiasta Bobiensis adscripsit: Jam de 
sodalidis causam dixerat P. Vatinius eodem defendente M, Cicerone 
(Orelli V, p. 262). Atque hoc testimonio viri docti cum orationis 
pro Plancio habitae tempus statuebant, maxime nisi sunt, id 

quod supra (p. 25) explicavi. Ac si ab ipso Asconio ea tradita 
essent, ne ego quidem dubitarem; propter summas autem dubita- 
tiones, de quibus disserui, iis verum Asconi testimonium exhiberi 
non credo, sed scholiastam falsam rem prodidisse. Meumque est 
explicare, qui factum sit, ut hanc rem falsam tamquam certissi- 
mam proderet. 

Neque difficile est causam invenire. Usus enim est Asconi 
commentario ad orationem Scaurianam scripto, in cuius initio 
haec videmus: Hanc quoque orationem eisdem consulibus dixit, quibm 
pro YatiniOy L, Damitio AJimoharho Appio Claudio Pulchro consu- 
libus (p. 16). Ex his scholiasta hanc conclusionem fecit. Giceronem 
illis consulibus duas orationes pro Vatinio et pro Scauro habuisse 
AsconiUs prodidit, et eodem anno Planci iudicium fuisse ex 
Ciceronis oratione, in qua C. Alfium Flavum, eius anni prae- 
torem, Cicero nominavit, apparet. Atqui Scauri causa dicta est 
de repetundis; ergo ille proximus reus, quem Cicero in oratione 
pro Plancio habita memorat (16,40), Scaurus esse non potuit, 
igitur alius non fuit nisi Vatinius. Vatinium autem ut Plancium 
de sodaliciis reum factum esse anno LIV. eiusdem solo scholiastae 
testimonio traditur: neque Ciceronis orationem habemus. Quapropter 
nihil constat, utrum P. Vatinius re vera ex lege Licinia de soda- 
liciis accusatus sit an alio crimine. Non dubito, quin ab eodem 
C. Licinio Calvo postulatus sit, qui eum anno LVl. de ambitu 
accusavit^) et id quidem iterum aliquo ambitus crimine, quia 
anno superiore, cum Vatinius praeturam consequeretur, consulum 
artibus non iam postulari poterat^). Neque, si revera de soda- 
liciis ex lege Licinia accusatus est, sequitur, ut ipse proximus 
reus fuerit, qui ante Piancium de eodem crimine causam dixerat. 
Nam quamquam quot rei fuerint de sodaliciis ex lege Licinia, 
antequam Planci iudicium mense Martio esset, dici non potest, 
tamen ahos quoque fuisse, per se veri simile est. Se ipsum 
proximi rei defensorem fuisse Cicero in oratione non dicit. 

Scholiastae igitur de ea re testimonium falsum esse equidem 

credo. Qua re luculentum habemus exemplum, quo eum ex 
Asconi commentariis descripsisse cognoscamus et Schillingio hanc 
sententiam defendenti assentior^). 

Sed ut ad Ciceronis epistulas redeamus, res ita se habet. 
Marcus primo mense Quintili se Scaurum de repetundis reum 
defensurum esse fratri scripserat. Quod cum Quintus cognovisset, 
orationem pro Plancio habitam, quam Marcus editurum se esse 
certe poUicitus erat, recordatus, cum altera a fratre, si confectas 
haberet, petivit. Neque quo ordine Cicero eas illo loco (III 1, 11) 
enumeravit, argumentum esse posse de vero earum ordine — id 
quod Koerner voluit p. 50 — , facile intellegis. 

D. De epistula quae est Qu. fr. III 3. 

Quoniam in superioribus (p. 20/21; 22) de quadam litterarum 
intermissione, quae fuerit ab exeunte mense Junio. breviter iam 
significavimus, nunc accuratius de ea re disserere nostrum erit; 
atque procedimus ab epistula quae est Qu. fr. 1113. 

Ac primum, quo tempore ea epistula scripta sit, his verbis: 
Qttaeris, quid fiat de GaMnio, Sdemm de maiestcUe tridm (c. 3)> 
usus statuam; de qua absolutione in proxima epistula (1114) 
scriptum videmus: Gabinius absolutus est (c. 1). Atque hanc Cicero 
a. d. IX. Kal. Nov. conscripsit (c. 6); ergo Gabinius ante hunc 
diem absolutus est. Neque id factum esse eo ipso die, qui fuit 
a. d. IX. Kal. Nov., ut Koerner docuit p. 55., ex illis efficitur. 
Quapropter, si alias res, quae sunt de intervallo L amplius 
dierum (III 3, 1), praetermittimus, ne epistulae III 3. quidem cert- 
tum, quo data est, tempus invenitur, quamquam triduo aiite 
absolutionem eam scriptam esse scimus. Hoc unum dicere licet 
eam datam esse inter a. d. V. Idus Oct., quo Cicero epistulam 2. 
misit (c. 1), et a. d. XI. Kal. Nov., triduo ante epistulam 4. 

In eiusdem temporis spatium deduci videmur verbis: Candi- 
dati consulares quoMuor omnes rei, Causae sunt diffidles, sed enitemur 
ut Messala noster salvus sit^ quod est etiam cum reliquorum saluie 

caniundum (III 3, 2). Epistula enim III 1. extremo mense Septembri 
ad fratrem data candidatos illo tempore nondum postulatos esse 
patet, quia nihii de communi omnium causa memoratur, sed de 
unius Scauri defensione, qui fuit repetundarum reus. Epistulis 
autem Kal. Olit. ad Atticum (IV 17, 5) et a. d. V. Id. Oct. ad 
fratrcm (III 2) datis, candidatos ambitus postulatos esse cognos- 
cimus. Accusati igitur sunt deinceps extremo mense Seftembri 
et primo Octobri. Conveniunt cum his ea, quae in epistula III 3. 
de candidatis fratri Cicero nuntiat. In qua et candidatorum et 
accusatorum nomina cum omiserit, quia frater ea ex superiore 
sciebat, et hoc novum adiunxerit se causas eorum suscepisse, 
iustus rerum progressus cognoscitur, ita ut quae sunt a verbis: 
Candidati consulares quattuor . . . post a. d. V. Id. Oct. scripta esse 
appareat. 

Sed in priore eius epistulae parte res alit-jr se habent, de 
qua nunc plura mihi disserenda sunt. 

Scriptum enim videmus c. 2: Nunc cognosce ea, quae sunt in 
re publica, Comitiorum cotidie singuli dies tolluntur ohnuntiatiombm 
magna voluntate bonorum omnium; tanta invidia sunt consules 
propter suspicionem pactorum a candidatis praemi- 
orum. De his pactionibus epistula quae est ad Attic. IV 17. 
plura comperimus: Consules flagrant infamia, quod C. Memmius 
candidatus pactionem in senatu recitavit, quam ipse suusque competitor 

Domitius cum consulibus fedsset Haec pactio non verbis, 

sed nominibus et perscripiionibus muUorum, tabulis cum esse facta 
diceretur, prolata a Memmio est nominibus inductis, auctore Pompeio 
(c. 2). Non dicam hoc loco de singulis huius pactionis rebus, 
refert Memmium, quo tempore illa verba a Cicerone scripta sunt, 
pactionem cum consulibus factam, publice nominibus inductis 
prodidisse. Atqui inde i. e. a Kal. Oct. de suspidone pactorum 
a candidatis praemiorum dici non poterat, cum res non iam 
in suspicione, sed omnis pactefacta esset; ergo fieri non 
poterat, ut Cicero, postquam a. d. V. Id. Oct. epistulam III 2. 
misit ad fratrem, quae in III 3, 1. de iila pactione insuut, scriberet, 
sed ea ante Kalendas Octobres scripta esse elucet. 

Deinde ex Qu. f r. III 1 , 1 6. de Memmi proditione haec cognosci- 

mus: Quod scribis te audisse in candidatorum constdarium coitione 
me interfuisse, id falmm est. Eius modi enim pactionis in ea coitione 
factae sunt, quas postea Memmius patefecit, ut nemo bontis 
interesse debuerit. 

Pactio igitur tum iam prodita erat, quaestioque est, quando 
Memmius eam patefecerit. Atque cum Marcus illa III 1, 16. ad 
fratrem scriberet, aliquantum temporis praeterisse videtur, ex quo 
proditio facta est; nam Cicero dicit: quas postea patefedt; atque 
ea scripta sunt , postquam a. d. XIII. Kal. Oct. Romam revertit 
(III 1, 14) et ante eum diem, qui fuit a. d. IV. Kal. Oct. (c. 23 et 25). 
Ac si cogitamus a prid. Non. Sept. usque ad a. d. XII. Kal. Oct. 
ludos Romanos fuisse, quo tempore proditionem fuisse vix creditur, 
et quae post a. d. XIII. Kal. Oct. Romae gesta sunt deinceps a 
Cicerone narrari (c. 15 — 16), Memmium iliam pactionem ante hoc 
tempus in senatu recitasse censendum est. Neque in epistula, 
quae est Qu. fr. II 15., a. d. XI. Kal. Sept. data, de ea re quid- 
quam inest; quare concludere licet inter a. d. XI. Kal. Sept. et 
prid. Non. Sept. a Memmio illam proditionem factam esse. Con- 
venit cum his, quod Cicero a. d. XI. Kal. Sept. de rebus atrocissime 
in senatu actis ad fratrem scripsit (II 15, 2). Itaque quae sunt 
III 3,2. de pactione candidatorum a Marco ante Kalendas Octobres 
et ipsas Septembres scripta sunt 

Quae si ita sunt, de qua re dubitari non potest, epistula 
III 3. ex duabus partibus alienis constat. Atque priorem partem 
usque ad verba: pactorum a candidatis praemiorum cum altera 
dissentire etiam aliis argumentis confirmatur. Quae iam deinceps 
proferam, deinde in quod tempus prior pars transferenda sit, ex- 
plicabo. 

Alterum argumentum his verbis inest: Sed me illa cura soUi- 
citat angitqus vehementer, quod dierum iam amplius L intervaUo nM 
a te, nihil a Caesare, nihil ex istis locis non modo litterarum, sed ne 
rumoris quidem adfluxit Me autem iam et m^are istuc et terra soUi- 
dtat, neque desino, ut fii in amore, ea quae minime volo cogitare. 
Qua re non equidem iam te rogo, ut ad ms de te, de relms istis 
scribas — numquam enim, cum potes, praetermittis — sed hoc te 
sdre volo, nihU fere umquam me sic exspectasse, ut, cum haec scribebam, 

tuas litteras (c. 1). Intervallo illo quinquaginta amplius dierum 
viri docti, cum temporis rationem perscrutarentur, maxime decepti 
sunt; epistulam enim hanc a. d. XII. Kal. Oct. datam esse et tum 
quinquagesimum ipsum diem fuisse litterarum intermissionis puta- 
verunt, cum Caesar postremam epistulam Kal. Sept. (Qu. fr. III 1, 25) 
e Britannia misisset^). Sed hanc sententiam falsam esse nunc 
videbimus. 

Atque omnes illi viri , epistulam III 2. pervestigare praeter- 
miserunt. Ea enim Marcum paulo ante eum diem, qui fuit a. d. 
V. Id. Oct. , litteras a fratre accepisse elucere puto his verbis 
nisus: A, d. VL Id, Oct, Salvms Ostiam vesperi navi profectus erat 
cum iis retms, qtWLS tibi domo mitti vohieras (c. 1). Quintus igitur 
res domo mittendas a fratre petiverat, quae, cum mense Octobri 
mitterentur, ad usum hibernum fratri nescio an necessariae fuerint 
Quaestio est, quando Marcus de his rebus mittendis certior factus 
sit. Quintum enim, cum primo anno ad Caesarem proficisceretur. 
de iis mandavisse fratri propterea vix credendum est, quia, apud 
Caesarem num mansurus esset, tum nesciebat (Qu. fr. II 14,2 
III 1,9). Qua de causa apparet Marcum paulo , antequam res 
mitteret a. d. VI. Id. Oct., certiorem factum esse litteris a Quinto datis. 

Dicet hic aliquis mandata fortasse in litteris infuisse , quas 
Marcus in Arpinati a fratre accepit. At Cicero ad res, quae 
quidem graves fuisse videantur, omnes in litteris Quinti memo- 
ratas accurate rescribit (III 1, 8 — 15), neque quidquam de rebus 
mittendis in ea epistula inest, quamquam de iis rescribere grave 
fuisse puto. Atque Marcum, si medio raense Septerabri fratris 
mandata cognovisset, cur res post tantum demum spatium mitteret 
a. d. VI. Id. Oct, fratri se excusaturum fuisse epistula 2. iure ex- 
spectamus. Atqui de rebus sero missis Marcus se non excusat; 
ergo eas statim misisse videtur, postquam fratris mandata litteris 
comperit. 

Ac ne quis dicat fieri potuisse, ut Caesaris litteris a. d. IV. 
Kal. Oct. redditis cognosceret. Quintum de his omnino ignorasse, 
ita ut Caesari mandata committere non posset, Marci verbis (III 1, 25) 
efficitur. 

Patere igitur puto Marcum primo mense Octobri de rebus 
mittendis a fratre certiorem factum esse. 

Deinde considerandum est ex Kal. Sept., quibus Caesar illas 
suas litteras dedit usque ad a. d. V. Id. Oct., quo Marcus fratri 
scripsit, quadraginta fere dies praeterisse, quo intervallo nisi 
litteras Marcus a fratre accepisset, uon est dubium , quin curam 
angoremque suum proditurus fuerit, cum epistulam 2. daret. Neque 
de cura et angore eius quidquam sentitur, ut eo tempore litte- 
rarum intermissionem non fuisse iure concludamus. Neque paucis 
diebus post verba c. III 3, 1., quibus summam de fratris salute 
curam patefecit, scribere poterat; cum enim paulo ante res missas 
superiorem epistulam a fratre accepisset, litterarum intermissionis 
intervallum multo minus L dierum fuit. Unde, quae de eo scripta 
sunt III 3, 1., cum mense Octobri non conveniunt. 

Nondum exquisivi, qua ratione Marcus illud intervallum quin- 
quaginta amplius dierum computaverit , utrum ex quo tempore 
epistula extrema e Britannia data, an Romae ab eo accepta sit. 
Per se enim incertum esse potest, atque secutus sum sententiam 
ab omnibus probatam, qua intervallum ducitur ab illo die, quo 
litterae e Britannia datae sint. Si enim altera sententia probaretur, 
res ita se haberet. Caesar et Quintus idem temporis spatium L 
amplius dierum extremis litteris datis praetermisissent, priusquam 
proximas darent. Ad hoc accederent XXVIII fere dies, ut nuntius 
deinde Romam perferretur. Marcus igitur de toto spatio octoginta 
fere dierum omnino ignorasset, quomodo res fratris se haberent; 
quae sententia veri similis non est, praesertim cum consideratis 
rebus a Caesare in Belgica et Britannia gestis vix dici possit, 
cur per L dies nuUum nuntium Romam miserit, cum aliis tempbri- 
bus eum parvis spatiis interpositis tabellarios misisse Ciceronis 
litteris cognoscamus. Quapropter prior sententia probanda esse 
mihi quidem videtur. 

Sed redeamus ad rem. Quoniam verba a Marco de illo litterarum 
intermissionis intervallo scripta (III 3, 1) cum mense Octobri non 
conveniunt, ad aliud tempus ea referenda et epistulam 3. ex duabus 
partibus alienis esse iterum constat. 

Veniamus at tertium argumentum. De Quinti et Marci pueris 

in prima epistula 3. haec breviter scripta videmus: Vcdent pueri, 
stiidiose discuntf diligenter docentur et nos et inter se amant (c. 1) et 
in extrema multo copiosius haec: Habes fere de omnibus rebus 
TJnum illad addam ; Cicero tuus nosterque summs studiosus est Paeonii 
sui rhetoris, hominis, opinor, valde exercitati et boni, Sed nostrum 
instihtendi genus esse paulo eruditius et '&exiH(ineQov non ignoras. 
Qm re neque ego impediri Ciceronis iter et illam disdplinxm volo, 
et ipse puer magis illo declamatorio genere duci et delectari videtur, 
in quo quoniam ipsi quoque fuimus, patiamur illum ire nostris itineribus 
(eodem enim perventurum esse confidimus), sed tamen, si nobiscum eum 
rus aliquo eduxerimns, in hanc nostram rationem consuetudinemque 
inducemus. Magna enim nobis a te proposita merces est, quam certe 
nostra culpa numquam minus adsequetnur (c. 4). Quos qui duos locos 
comparaverit, Ciceronem in priore parte, quae postea addidit (c. 4), 
praetermisisse vix cogitabit; immo priorem locum, qua brevissima 
verborum ratione scriptus est, cum cura et angore Marci optime 
congruere sentiet , alterum autem , pleniorem atque uberiorem, 
animi eius tranquillitatem et hilaritatem quandam significare; qua 
re a superiore loco omnino alienus est. Ciceronem enim in eadem 
epistula tam contrariis animi affectibus fuisse, quamquam, qua 
fuerit in aliis rebus inconstantia , non ignoramus , vix credibile 
est neque ullum eius rei exemplum in litteris Ciceronianis inveni- 
mus. Duos igitur illos locos variis omuino temporibus scriptos 
esse censemus. 

Quartum argumentum hoc est. Si prior pars mense Octobri, 
quo est altera, scripta esset, Ciceronem, quoniam de fratris salute 
valde angeretur litterasque ab eo summo desiderio exspectaret, 
litteris deinde ab eo acceptis, cura quanta fuisset ac quantopere 
tum gauderet, epistula 4. patefacturum fuisse putares. Atqui in 
hac epistula nuUum eius modi verbum inest; ergo hac epistula 4. 
priorem tertiae partem ad aliud tempus referri confirmatur. 

Addam etiam haec, quae quamquam non sunt gravissima, 
tamen alicuius nescio an sint momenti. Initio enim epistulae 
3. Marcus, quantopere reorum causis occupatus esset, scripsit: 
Occupationum mearum tibi signum sit librarii manus, Diem scito 
nvllum esse, quo di^ non dicam pro reo, Ita quidquid conficio aut 

cogito, in ambtdationis tempus fere confero. Atqui neque in 
superiore epistula 2. neque in proxima 4., quae ab ea paulo 
distant, eius generis querelae insunt neque causas, quibus omne 
suum tempus consumeret, memoravit. Gabini enim unum iudicium 
tum fuisse videtur, in quo Cicero non defensor vel accusator, 
sed testis fuit (4, 3); ergo eum reorum causis mense Octobri 
valde occupatum fuisse iis, quae de rebus publicis cognoscimus, 
non confirmatur. Itaque denuo ad aliud tempus ducimur. 

Quibus omnibus argumentis clarum iam videtur esse epistu- 
lam 3. ex duabus partibus alienis compositam prioremque multo 
ante alteram scriptam esse. Ac si demonstrari potest omnes 
illas res, quas a mense Octobri alienas esse exposui, ad aliud 
tempus bene referri, certissima res fit. 

Videamus nunc, quo tempore prior epistulae 3. pars a Cicerone 
scripta sit. Atque iis, quae sunt de suspicione pactionis con- 
sulum, ante mensem Septembrem iam deducti sumus. lam cum 
verba de litterarum intermissione dicta adhibemus, eam partem 
ante primam epistulam Britannicam a Marco acceptam referendam 
esse intellegimus. Itaque inter epistulas II 14. et 15. ponenda 
est. Tum enim longa litterarum intermissio fuit, id quod his 
rebus patet. Epistula II 15. a. d. XI. Kal. Sept. scripta est (cf. 
p. 14), postquam paulo ante primae litterae e Britannia advene- 
runt; epistula autem 14. mense Quintili data elucet extremas 
Gallicas antea redditas esse, quoniam inter epistulas 14. et 15. 
nulla alia interest neque tum alias Gallicas advenisse demonstrari 
potest. Habemus igitur intervallum satis magnum, quo litterarum 
intermissio fuit. Sed priusquam de ea re accuratius disseram, 
num aliae res conveniant, inquirendum est. 

Atque mense Sextili, antequam epistula II 15. scriberetur, 
facile fieri poterat, ut de illa pactione consulum et duorum can- 
didatorum clam facta rumores apud homines Romanos essent et 
suspicio pactorum praemiorum in dies augeretur. Ambitus enim 
ita ardebat, ut Idibus Quint. faenus fieret bessibus ex triente 
(Qu. fr. II 14,4; Att. IV 15,7). Exeunte ipso mense Quintili Cicero 
ad Atticum haec gravia scripsit: Memmium Caesaris omnes opes 
confirmant. Gum eo Domitium consuks iunxerunt, qua pactione. 

epistulae committere non audeo (IV 15, 7). Quae verba cum iis, 
quae ad Quintum fratrem aliquanto post scripta sunt (III 3, 2), 
optime congruunt. Animadvertimus praeterea rerum progressum, 
cum III 3, 2. singulos dies obnuntiationibus sublatos et deinde 
1115,3. comitia in mensem Septembrem reicta esse nuntietur. 

Venio ad tertium argumentum. Ciceronem, cum epistulae 
III 3. priorem partem scriberet, summa de fratris salute cura et 
angore fuisse verbis eius patet. Quapropter de hoc in proxima 
epistula II 15. plura ab eo rescripta esse cum nostra exspectatione 
convenit: Venio nunc ad id, quod nesdo an primum esse detmerit. 
iucundas mihi tuas de Britannia litteras! Timsbam Oceanum, tims- 
bam litus insulae, Reliqua non equidem contemno, sed plus habent 
tamm spei quam timoris mugisque sum sollicitm exspectaiione ea 
quam mMu (c. 4). Hoc uno iam videtur argumento sententia 
nostra probata esse. 

Addo haec: Exeunte mense Quintili Marcus in epistula ad 
Atticum data (IV 15) verbis usus est: Ex Quinti fratris litteris 
stispicor iam eum esse in Britannia. Suspenso animo exspecto, 
quid agat (c. 10). Tum igitur iUa iam fuisse videtur litterarum 
exspectatio, quam prodidit fratri III 3, 1. et temporis aliquantum 
certe praeterierat, ex quo extremam epistulam Gallicam acceperat. 
Inde usque ad id tempus, quo III 3, 1. scripsit, animi soUicitu- 
dinibus exspectatio eius in dies crevit. 

Postremo verba haec: Occupationum msarum tibi signum sit 
librarii manus. Diem sdto esse nullum, qno die non dicam pro reo 
(III 3, 1) idem tempus significant, quod verba : Cum a me litteras 

m 

librarii manu acceperis, ne paulum (fluidem) me otium hdbuisse iu- 
dicato, cum autem mea, paulum. Sic enim habeio numquam me a 
causis districtiorem fuisse . . . (II 15, 1). Mense enim Sextili Cicero 
Drusi, Vatini, Scauri defensiones parabat (Qu. fr. II 15, 3). Ita- 
que alter locus altero tenetur. 

Quibus rebus demonstratis priusquam ad intervallum L dierum 
computandum accedo, difficultas quaedam mihi tollenda est. Scrip- 
tum enim videmus : Eocpolitiones utriusque nostrum sunt in manibus; 
sed tuu ad perfectum iam res rustica Arcani et Laterii. Fraeterea 
de aqua, de via nihil praetermisi . quadam epistida quin enucleate ad 

te perscriberem (III 3, 1). Tyrrell et Purser (vol. II p. 160, adnot.) 
omnesque ceteri epistulam 3. unam putantes ea ad III 1. referri 
censuerunt, quia de similibus rebus plura in hac scripta essent. 
Atenim, si verba quae sunt III 3, 1. ante epistulam III 1. scripta 
sunt, id quod certissimis argumentis mihi demonstratum est, ea 
sententia falsa est et illa verba ad aliam epistulam referuntur; 
qua re quam non necessario ad III 1. referantur, accuratius osten- 
dam. Perspiciamus singulas res. 

Ac primum quidem videmus: Expolitiones tUrittsque nostrum 
sunt in manilMS, Quae quin scripta sint de Quinti et Marci domibus 
urbanis non est dubium. Aedificationem enim domorum a Clo- 
dianis, cum Marcus exul esset, dirutarum et aliis de causis et 
tumultibus publicis (cf. Att. IV 7,3) in annum LIV. dilatam esse 
multis epistularum locis cognoscitur^). Quare ne Septembri quidem 
expolitiones perfectae erant, ut patet Qu. fr. III 1, 6. In verbis 
autem: eocpolitiones utrimque nostrum sunt in manibus sententia 
inest: domus nostrae eocpoliuntur^ quae, cum mense Sextili scri- 
beretur, aliena minime dici potest. 

Ac ne in proximis verbis : sed tm ad perfedum iam res rustica 
Arcani et Laterii, partim obscuris, vera difficultas inest. Cuius 
loci, qui corruptus certe est, emendationes alii alias protulerunt. 
Wesenberg hanc tentavit: et tua perfeda iam res rustica. Neque 
tamen emendatio ab omnibus probata inventa est. Sed, ut illam 
Wesenbergi probemus, difficultatis vix quidquam oritur. Cicero 
enim primo mense Septembri, cum Arcanum et Laterium inspiciebat 
(III 1), omnes fere res in iis perfectas invenit. In Arcano a* d, TV. 
Id, Sept. fui. Ihi Mescidium cum Philoxeno aquumque, qmm ii duce- 
bant non longe a villa, helle sane fluentem vidi, praesertim maxima 
siccitate, uberioremque aliqmnto se collecturos esse dicehant (III 1,1). 
Res igitur Arcani tamquam perfectae erant neque minus Laterii 
(c. 4 — 6). Unde fieri poterat, ut iam aliquanto temporis ante de 
rebus Arcani et Laterii perfectis a redemptoribus certior fieret et 
deinde ad fratrem scriberet. 

Restant verba: Praeterea de aqm^ de via nihil pra^ermisi 



1) Qu. fr. II 2,2; 8,7; 4,2; 5,3; Att. IV 10,2. 

quadam epistula quin enucleate ad te perscriberam interpretanda. 
Quibus* efficitur, ut eadem illa epistula, quam ante 1113,1 — 2. 
de villarum rebus ad fratrem Marcus misit, de viae et aquae in 
villis ducendae difficultate scripserit. In Arcano enim, ut postea 
vidit, aqua minor fluebat, ut Mescidius et Philoxenus uberiorem 
se aliquanto collecturos esse promitterent ; in Laterioque, cum 
via et aqua duceretur, et loci iniquitas et vicinorum iuhumani- 
tates superandae erant. Quae difficultates , cum ab initio non 
satis provisae essent, inter aedificandum ortae videntur esse 
neque veri dissimile est putare de his quoque Marcum, priusquam 
<iuae sunt III 3, 1 — 2. scriberet, a redemptoribus certiorem factum 
esse. Quod cum comperisset, fratri nuntiasse videtur; postea 
autem in villis difficultates partim sublatas invenit iterumque, 
<|uomodo res se haberent, epistula III 1. fratri rettulit. Sic omnia 
bene stare videntur. 

Quaenam fuerit illa epistula de rebus rusticanis scripta pro 
•eerto dici non potest, quia nuUam ante III 1. habemus, in qua 
■de iis scriptum est. Equidem epistulam II 14. fuisse opinor, cum 
integra non sit et in extrema, quae perisse videtur, parte res 
privatas infuisse haud sine probabilitate coniciamus. 

Omnia nunc videntur esse parata, ut accuratius statuamus, 
qua ratione intervallum L amplius dierum, quo Quinti et Caesaris 
litterae intermissae sunt, ex illo temporis spatio computetur. 
Atque invenimus primas litteras Britannicas circa a. d. XIII. 
Kal. Sept. redditas (cf. p. 15) et Caesarem a. d. XI. Kal. Sext 
in Britanniam exercitu profectum esse. Hoc igitur XXVIII 
dierum spatio nuntius Romam non est perlatus. Ac quoniam 
Ciceronem intervallum L amplius dierum ex eo tempore ducere, 
quo extrema e Gallia missa est epistula, supra (p. 36) 
conclusimus, ab a. d. XI. Kal. Sext. viginti fere quinque dies de- 
ducendi sunt; pervenimus sic in extremum mensem lunium, ex 
quo tempore litterarum intermissionem fuisse conicimus. Moneo 
autem Ciceronem quae sunt III 3, 1 — 2. non ipso a. d. XIII. Kal. 
Sept., sed aliquanto temporis ante scripsisse; quantum tempus 
intercesserit accurate dici non potest, forte V vel plures dies 
fuerunt neque, quominus maius spatium statuamus, prohibemur. 

Totius enim rei quasi cardo in eo versatur, ut certo sciamus, 
quaudo extrema epistula Gallica data sit; quapropter hot; prius 
investigandum est. 

Marcus enim, priusquam epistulam II 14. scriberet, a Quinto 
extremam Gallicam accepisse videtur, id quod verbis cognoscitur: 
ScriMs enim te meas liUeras superiores vix legere potuisse (c 1). 
Gerte mense Quintili Romae ea reddita est, quia Marci illa 
epistula post Idus i. e. extremo mense Quintili rescripta est, 
neque accuratius tempus explorari potest. Atqui quae Quintus 
de fratris litteris swperioribus scripsit non ad epistulam II 13. referri 
supra conclusimus (p. 23 — 24); ergo ne ea quidem epistulae II 13. 
terminus statuitur. Significare enim videtur Quintus epistulam 
inter II 12. et II 13. scriptam (cf. ibidem), quae fortasse iam 
medio mense Junio in eius manibus fuit. Cum ad eam rescrip- 
sisset e Gallia, litterae intermittebantur. Itaque intervallum L 
amplius dierum, quo Marcus valde angebatur, inde facile ducitur. 

Postremo iuquiram, qui factum sit, ut illo tempore litterae 
intermitterentur; quod fuit ab a. d. XI. Kal. Sext., quo navigatio 
facta est, tempus, hic omittere licet; reliquam autem viginti fere 
quinque dierum ex rebus Gallicis facile explicatur. Caesar enim, 
priusquam in Britanniam traiceret, in portu Itio. quo exercitum 
coegerat, propter Cori venti iniquitatem XXV fere dies retinebatur 
(bell. g. V, 7). Quo spatio litterae videntur intermissae esse, id 
quod certe factum est Caesaris imperio, cui eo facilius obseque- 
bantur, quod eius tabellarii soli nuntios Romam pertulerunt. Ante 
illam enim XXV dierum commorationem a Caesare et Quinto 
aliisque litteras extremas Gallicas Romam datas esse censemus; 
tum proximis diebus exercitum traiectum iri sperabatur. Cum 
autem Corus ventus ortus esset, mora in dies maior facta est 
neque Caesar nuntium mitti voluit, ne homines Romani de 
commoratione certiores facti falsos rumores anxiosque funderent, 
quia superiore ipso anno exercitus navigatione Britannica multa 
detrimenta ceperat; praeterea primo quoque tempore litteras 
Britannicas perferri posse sperandum erat. Ita Marco dierum 
amplius L intervallo nihii a fratre, nihil a Caesare adfluxit 
(III 3, 1) et, cum aliquantum temporis frustra exspectavisset, ita 

ut cura eius in dies augeretur, sua sponte litteras, ex quibus 
prior reliqua est pars (III 3, 1 — 2), tabellario dedit, quem aut 
ipse misit aut Gaesaris amici Romani. Deinde a. d. XIII. Kal. Sept. 
primae Britannicae litterae redditae sunt. 

Constat igitur epistulam quae est Qu. fr. m 3. adhuc unam 
duabus ex partibus compositam esse, quarum altera (1 — 2) medio 
fere mense Sextili, altera (2 — 4) medio fere Octobri scripta est. 
Habemus igitur duarum epistularum reliquias; alteris (1 — 2) deest 
finis, alteris (2 — 4) initium. Atque interpolatoris manu artificiose 
conglutinatae sunt. 



Kapelle. 



Pars. 11. 

De primis epistalis a Tollio anno a. Olir. n. LIV. ad 

TrebatiDm datis. 

Quibus temporibus scnptae sint epistulae, quas M. Cicero 
primas anno a. Chr. n. LIV. ad Trebatium familiarem, iuriscon- 
sultum, cum is apud Caesarem in Gallia esset, misit, viri docti 
accuratius inquirere diu praetermiserunt ; satis habuerunt aliquam 
saltem temporis rationem rebus, quae in epistulis illis insunt, 
detexisse, qua re factum est, ut Tyrrell et Purser, cum Ciceronis 
epistulas ederent, miro quodam modo eas inter ceteras disponerent 
(vol. II). Primusque , quantum scio , diligentius rem deinde per- 
scrutatus est Koemer, qui vir ut in ceteris rebus ita in his in- 
quirendis diligentia necessaria usus esse mihi quidem non est visus. 
Neque plus luminis attulit Rauschen, qui ipse quoque nonnuUa 
de iis disseruit. Quorum sententias viri docti fere secuti sunt^). 
Neque tamen res omnes claras esse docebo. Atque in his epistulis 
ad Trebatium datis singulares quasdam temporis rationis difficul- 
tates inesse facile concedo, quia res publicae, quibus uti liceat, 
non memorantur neque plurimis adscripta est dies ulla. Itaque, 
si illam rationem statuere volumus, eo accuratius quae perpauca 
indicia insunt, ea nobis perscrutanda sunt. Atque incipiamus a 
prima epistula. 

A. De epistula VII 6. 

Koerner statuit epistulam quae est fam. VII 6. exeunte mense 
Maio (p. 40 — 41) , Rauschen autem primo illo mense datam esse 
(p. 52); recte viderunt usui esse verba: In omnibus meis e^nshUis, 



^) L. Mendelsohn, M. Tulli Ciceronis epistularum libri XVI. 1893; 
C. P. W. Mueller, pars. lU vol. 1. 

<iuas ad Caesarem aut ad Balhum mitto, legitima est quaedam accessio 
-commmdationis tttae (c. 1). Quintus enim, quo tempore ea scripta 
sunt a Marco, nondum videtur Roma profectus esse, quia Marcus 
•etiam fratris commendationem memoraturum fuisse credo, ut postea 
fecit: Multum ie in eo frater advuvdbit mem, multum Balbus (Vn 7, 2). 
Atqui Quintum circa Idus Apriles Roma discessisse conclusimus 
(p. 7); ergo eam epistulam paulo ante i. e. primo mense Aprili 
datam esse equidem censeo. Tum igitur Trebatius iam abierat, 
id quod epistula quae est Qu. fr. II 13. confirmatur, qua eum 
aliquautum temporis apud Caesarem fuisse cognoscitur, cum 
Quintus veniret. Non credo Trebatium solum iter fecisse, sed 
una cum Balbo, qui adulescenti maxime favebat (fam. VII 5, 2 ; 7, 1). 
Coniuncta est cum his altera de epistulae VII 5. temporis 
ratione quaestio. Patet enim eam epistulam commendaticiam 
Trebatium secum portasse ad Caesarem. Quare ipsa quoque primo 
mense Aprili videtur scripta esse. 

B. De epistula VII 8. 

Ut temporis rationem epistulae VII 8. statuerent Koerner et 

Rauschen verbis : Ego vestras Britannicas litteras exspecto (c. 2) usi 

sunt. Comparaverunt enim ea, quae Marcus exeunte mense Quin- 

tili ad Atticum scripsit : Ex Quinti fratris litteris suspicor iam eum 

^se in Britannia, Suspenso animo exspecto, quid agat (IV 15, 10). His, 

quae videntur similia esse, conclusit Koerner (p. 42) Trebati illam 

epistulam exeunte mense Quintili, Rauschen vero primo Sextili 

•datam esse (p. 56). Hanc autem argumentationem levissimam esse 

facile intellegitur. Res enim ad bellum Britannicum pertinentes 

in omnibus fere epistulis, quas Marcus post a. d. m. Non. lun., 

quo fratris apud Caesarem adventum cognovit, et accepit et dedit, 

infuisse veri simile est. Itaque Marcus et rerum et epistularum 

Britannicarum exspectatione per totos menses et lunium et Quin* 

tilem et Sextilem, dum primae ex illa regione perlatae sunt 

litterae a. d. XI. Kal. Sept., occupatus fuisse videtur ; primo enim 

mense Aprili iam in Trebati epistula VII 6. de rebus Britannicis 

iocatuB est (c. 2). Unde verba: Ego vestras Britannicas litteras 

4.* 

exspedo exeunte iam mense lunio scribi poterant neque habemus^ 
cur alio posteriore tempore ea scripta esse censeamus. Qua re 
in hac quaestione diiudicanda inutilia fere sunt 

Videamus nunc, meliorem num habeamus eius rei ausam. 
Atque scriptum videmus: Scripsit ad me Caesar perhMmaniter non-- 
dum te sM satis familiarem propter occupationes suas, sed certe fore 
(c. 1). Quaeritur, Caesar quando perhumaniter de Trebatio ad 
Ciceronem scripserit. Miro modo id cognosci videtur epistula 
Qu. fr. II 13 ; haec enim in ea insunt: Trebatium quod ad se miserim^ 
persalse et humaniter etiam gratias mihi agii; negat enim in 
tanta multitudine eorum, qui una essent, quemquam fuisse, qui vaM* 
monium conclpere posset (c. 3). Caesar igitur litteris a. d. IIL Non. 
lun. Marco redditis , quam suavis Quinti sibi fuisset adventus 
(Qu. fr. II 3, 1) aliaque humanitatis multa verba et de Trebatio^ 
quae attuli, scripserat. Quam Caesaris epistulam eandem fuisse 
ac quae in Trebati epistula VII 8. memoratur demonstrari posse puto. 

Ac primum quidem altero loco (Qu. fr. II 13, 3) Caesarem de 
Trebatio gratias egisse verbis ipsis cognoscitur, ex altero vero 
(fam. VII 8, 1) idem concludendum est. Caesar enim, ut eo patet^ 
quod familiaris nondum satis sibi esset Trebatius, Ciceroni se 
excusaverat. Vix credere licet eum iam antea de Trebatio misso 
scripsisse, quia, si scripsisset, eius modi excusatione: nondum 
[Trehatium] siU satis esse familiarem propter occupationes suas, sed 
certe fore, Ciceronis animum facile offendisset, id quod tum summa. 
arte vitavit. Qua re locus hic sic intellegendus est, ut Caesarem 
tum primum de eo ad Marcum scripsisse censeamus et id quidem 
iisdem litteris, quibus de Quinti adventu gaudium suum prodidiL 
Facile enim fieri poterat, ut, quod et fuit de Trebatio rescribendi 
officium, usque ad Quinti adventum reiceret et tum iisdem litteris 
et de Trebatio et de Quinto misso gratias ageret. 

Deinde duobus illis locis et Qu.fr. 11 13,3. et fam. VII 8, 1. 
iisdem fere verbis Caesaris scribendi rationem Cicero significavit. 
Dicit enim altero loco (Qu. fr. II 13, 3) Caesarem scripsisse per^ 
salse et huifnaniter, altero perhumaniter, Itaque easdem Caesaris 
litteras significare iure concludimus. 

Quae si ita sunt, bonam> qua temporis rationem statuamus^ 

ansam habemus. Patet enim ad Trebatium Ciceronem litteras 
illas (VII 8) dedisse proximas , cum a. d. III. Non. lun. Caesaris 
accepisset. Neque eodem tempore, quo ad Quintum fratrem 
epistulam II 13. et ad Caesarem, qua tribunatum Curtio petivit 
(cf. p. 21) misit, illam Trebati dedit; in hac enim scriptum videmus: 
Gui quidem ego rescripsi quam mihi gratum esset futurum, si quam 
plurimum in te studii, officii, liberalitatis suae contulisset — haec 
infuerunt in epistula, quam statim ab a. d. III. Non. lun. ad Caesarem 
misit, qua tribunatum Curtio petivit — , Sed ex tuis litteris cognovi 
praeproperam quandam festinationem tuam, et simul sum admiratus, 
cur tribunatus commoda dempto praesertim lahore militiae contempseris 
(c. 1). A Trebatio igitur, postquam Cicero epistulam II 13. ad 
Quintum et alteram ad Caesarem dedit, litterae venerunt, quibus 
tribunatum a Caesare oblatum a familiari contemptum esse Marcus 
cognovit. Et ad eas rescripsit quae sunt VII 8. 

Neque euim illae litterae a Trebatio missae una cum 
Quinti et Caesaris a. d. III. Non. lun. redditae sunt, quia, 
si una redditae essent, etiam eodem tempore e Qallia datae 
essent. Tum enim familiaris tribunatum iam reiecisset neque 
Caesar, cum de eo scribebat, tam humaniter et persalse iocari 
neque Ciceroni postea rescribere licuisset ad Caesarem, quam 
gratum sibi esset futurum, si quam plurimum in familiarem studii, 
officii, liberalitatis suae contulisset. Trebatius enim tum Caesaris 
liberalitatem reiecisset. Dubium igitur non est, quin Cicero Trebati 
litteras post a. d. III. Non. lun. acceperit. Atque quam Cicero 
deinde ad eum rescripsit (VII 8) proximam fuisse patet. Hanc 
ad mensem Quintilem vel ipsum Sextilem — id quod Koerner et 
Rauschen voluerunt — transferre minime licet, quia extremo 
Quintili proxima epistula Vn 7., ut postea videbimus, data est. 
Itaque errare non videmur, si eam extrema mense lunio missam 
esse censemus. Tum verba: Ego vestras Britannicas litteras ex- 
specto Cicero iure scripsit. 

C. De epistula VII 7. 

luquiramus nunc, quando epistula VII 7. a Cicerone data sit. 
Quod ut diiudicemus, duobus eius locis utor. Alter est hic : Illud 

soleo mirari non me totiens acdpere tuas litteras, qmtiens a QuintO' 
mihi fratre adferantur (c. 1). In his verbis obiurgatio quaedam 
familiaris inest. Atque ea tum demum iusta fuit, cum eum ex 
longiore tempore cum Quinto una esse Marcus sciebat. Ergo post 
a. d. ni. Non. lun., quo illud Marcus primum cognovit, scripta sunt 
et id quidem magno interposito intervallo, quo litterae a Quinto- 
redditae, a Trebatio autem intermissae sunt praeter unam illam^ 
quam Cicero post a. d. ni. Non. lun. ab eo accepit. Ac ne tum 
quidem, cum epistulam VII 7. scripsit, litterae ab eo venerant,^ 
id quod his patet : Ego te commendare non desisto, sed quid proflciamy 
ex te scire cupio (c. 1). Ea Cicero scribere non potSrat, si paulo 
ante epistulam a Trebatio accepisset, quia ea ipsa facile cogno- 
visset, quid proficeret. Trebatio enim aliquo modo de rebus suis 
nonnulla scribenda fuerunt. Ex his efficitur epistulam VII 7. ali- 
quanto temporis post 8. datam esse ; pervenimus igitur ea ratione 
in mensem Quintilem. 

Venio ad alterum locum interpretandum. In Britannia nihil 
esse audio neque auri neque argenti. Id si ita est, essedum aliquod 
capias smdeo et ad nos quam primum recurras, Sin atdem sine 
Britannia tamen adsequi, quod vohmm, possumus, perfice, ut sis 
in familiaribus Caesaris (1 — 2). Latent sub his verbis obscu- 
rioribus duo consilia a Cicerone data, alterum hoc fere: Quoniam 
tu in Britanniam proficisi non vis vel profectus non es — has duas 
sententias primum sequi licet — , essedum aliquod capias suadeo et 
ad nos quam primum recurras, Et tamquam familiarem excusaret, 
addidit: Dolendum tibi non est, quod in Britanniam iter non fecisti, 
quia, ut audio, nihil ibi est auri neque argenti. Utrum haec extrema 
iocose an serio dicta sint, nihil refert; certe Trebatius, ut alii 
nobiles iuvenes, quo tempore cum Caesare erat, divitias sibi 
congerere studebat; de hoc enim eius studio Cicero postea 
iocatus est verbis: BaUms mihi confirmat te divitem futurum, Id 
utrum Romano more locutus sit, hene te nummatum futurum, an qm 
modo Stoid dicunt^ omnes esse divites, qui caelo et terra frui possint,. 
postea videro (VII 16,3). Sed haec hactenus. Non aliter illa 
quae attuli verba interpretanda esse puto, velut: Qumiam in 
Britannia nihil auri neque argenti est, essedum capias suadeo et ad 



— 49 — 

nos e Britannia recurras. Neque enim Trebatius umquam in 
insula fuit, ut postea comperimus (9,1; 16,1; 10,2). 

Quae Gicero his familiari suasit, admirationem nostram 
movent; dicit enim .condicione quadam adiuncta: E Gallia ad nos 
Bomam redi. 

Alterum autem consilium facilius intellegitur. Sententia est: 
Tu, si in Gallia, cwm Caesar aliique familiares fere omnes in 
Britannia sint, r&manere vis, mane et perfice, ut Gaesaris familiari' 
tatem consequaris, Non igitur agebatur, Trebatius utrum in 
Britanniam profecturus esset necne, quia Ciceronem ei suasurum 
fuisse puto, ut in insulam una proficisceretur, sed, utrum in 
Gallia mansurus an Romam reversurus esset. Qua re in illud 
tempus ducimur, quo omnino inutile fuit suadere, ut iter Britan- 
nicum faceret. Litteris enim et superioribus et proximis semper 
eum, ut constantiam praestaret, monuit. Tu m^de in&ptias istas 
et desideria urhis et urhanitatis d&pone et, quo consilio profectus es, 
id assiduitate et virtute consequare (6,1). Quin tu urges istam 
occasionem et facultatem, qua mslior numquam reperiatur (8, 2). Nam 
primorum mmsium litteris tuis vehemmter commovebar, quod mihi 
interdum — pace tua dixerim — levis in urhis urhanitaiisque 
desiderio, interdum pigcTy interdum timidus in Idbore militiari, 
saepe etiam, quod a te alienissimumst sMmpudens videhare (17, 1) 
et deinde: Flurihus te hortari non debeoi ntatum moneo neque amidtiae 
confirmandae clarissimi et Itberalissim; viri neque uherioris provindae 
neque aetatis m^agis idoneum tempus, si hoc amiseris, te esse uUum 
umquam r&perturum (c. 3). Intellegimus igitur molestissimum ei 
fuisse, cum epistulam 7. scribebat, familiari suadere, ut Romam 
reverteretur aut in Qallia maneret, cum antea speravisset eum in 
Britanniam iturum esse: Tu qui in ceteris cavere dididsti, in 

Britannia ne ah essedariis dedpiaris, caveto (6, 2). Ego 

vestras Britannicas litteras eocspecto (8,2). Haec verba exeunte 
mense lunio scripta videntur esse. Itaque Ciceronem post 
id tempus Balbi aut Quinti fratris litteris de Trebatio in Qallia 
remanente certiorem factum esse cognoscimus; neque enim Tre- 
batius ipse tum scripserat, ut primis eius epistulae 7. verbis 

elucet. Atque illae litterae Gallicae certe extremo mense lunio 
ante illam litterarum intermissionem (cf. 41—42) datae erant, 
postquam Quintus, ex quo tempore una cum Trebatio erat, plures 
spatiis quibusdam interpositis litteras ad fratrem misit. Trebatius 
enim antea Caesaris tribunatum repudiaverat neque a principio 
rebus bellicis delectatus erat. Gum autem in portum Itium 
venisset et navigationis et belli Britannici pericula sensisset, ut 
in hominibus urbe urbanitateque adsuetis fieri solet, timore 
quodam captus — Cicero de hoc postea iocatus est (VII 10,2) — 
consilium itineris in Britanniam faciendi omnino abiecisse videtur. 
Ita bene intellegitur, cur tribunatum reiecerit et litteras deinde 
ad patronum suum dare praetermiserit. 

Si igitur Trebatium in Gallia remansurum esse post medium 
demum mensem lunium, id quod veri simile est, constabat, 
Cicero hoc sciebat mense ipso Quintili. Sequitur, ut epistula 
7. hoc tempore ab eo data sit. Non creditur eam post Quinti 
epistulam II 14. missam esse, quoniam, quo tempore illum de 
familiari acceperat nuntium, epistulam 7. ad eum recte perlatum 
iri sperare ei licebat; postea incertum erat, quia Trebatium aut 
locum mutaturum aut Romam iam rediturum esse ei sperandum 
erat. Fortasse litteras 7. una cum Quinti epistula II 14. in 
portum Itium misit, ut Quinti epistula inde in Britanniam per- 
ferretur, et Trebatio, si ipse eo loco esset, sua redderetur, aut 
ad eum, si discessisset in alium Belgicae locum, eo mitteretur. 
Per duos menses Ciceronem, ubi familiaris esset, omnino igno- 
rasse, proxima epistula 9. cognoscimus. 

His explicatis epistulam 7. post 8. mense Quintili, fortasse 
extremo una cum Quinti epistula II 14. a Cicerone datam esse 
equidem puto. 

D. De epistula VII 9. 

Quo tempore epistula 9. ad Trebatium data sit, ut cognos- 
-camus, haec verba inspicienda sunt: lam diu ignoro quid agas; 
nihil enim scribis neque ego ad te his duohus mmsibus scripseram. 
Quod cum fratre non eras, quo mitterem aut cui darem, nesdebam 

(c. 1). Primum non quaeram, quinam fuerint illi duo menses — 
ex superiore enim epistula haud difficulter statuitur — sed alia 
via qua huius epistulae temporis rationem inveniamus, progrediar. 

Atque Marcum tum alterius cuiusdam Htteris de Trebati 
fortuna, non ab ipso certiorem factum esse verbis: nMl enim 
scribis patet. Hac ratione etiam, quo epistula 9. mittenda esset, 
cognovit Atqui a Trebati amicis Romanis id scire non poterat, 
quia nullam Trebati epistulam tum advenisse credendum est; ergo 
aut a Balbo aut a Quinto fratre certior factus est, quae litterae 
e Britannia latae erant et eae quidem post a. d. XIII. Kal. Sept, 
quo fere tempore primae Britannicae veneruni 

Neque veri dissimile est putare Ciceronem, cum in Arpinati 
maximam illam epistulam (1111,8) una cum ceteris accepisset, 
primum aliquid de Trebatio comperisse. Neque enim, quae antea 
redditae erant iitterae circa a. d. XIII. Kal. Sept et deinde a. d. XI. 
Kal. Sept. (p. 14 — 15), eiusmodi nuntium habuisse videntur, quia 
neque multum temporis ad scribendum tum Quinto fuisse supra 
(p. 22) conclusimus neque Marcus uUo verbo epistulae II 15. 
Trebati res memorat. Quod argumentum, quod dicitur ex silenHOy 
quamquam non est gravissimum, tamen cum epistula III 1. et ea 
quae est fam. VII 7. bene convenit. In epistula enim ad Quintum 
data III 1., primum Trebati nomen nobis exhibetur: In Hippodamis 
et non nuUis dliis arcessendis quid cogites non inteUego, Nemo isio- 
rum est, quin dbs te munus fundi suburbani instar exstpectet, Tre- 
batium vero meum quod isto admisceas nihil est. Ego iUum ad 
Caesarem misi, qui mihi iam saUs fedt. Si ipsi minus, praestare 
nihil debeo, teque item ab eo vindico et libero (c. 9). Quid Quintus 
de Trebatio facere voluerit, satis non apparet; opinor eum pro- 
hibere studuisse, ne Trebatius rediret e Gallia. Cum enim litteris 
deinde a Trebatio acceptis animi eius mutationem cognovisset, 
ad familiarem Marcus rescripsit: Ex tuis litteris et Quinto fratri 
gratias egi et te aliquando coUaudare possum, quod iam videris certa 
aliqua in sententia constitisse (VII 17, 1). nia autem epistula ad 
Quintum data (III, 1) fratris studium quasi inutile, significat eum- 
que ab omni in familiarem officio liberat. 

Quae verborum ratio convenire videtur cum iis, quae ad 

Trebatium epistula 9. rescripta sunt et ea quidem brevissimis 
sententiis. Tibi deesse noli; serim potius ad nos, dum plenior. Quod 
huc properes, nihU esty praesertim Battara m^rtuo. Sed tibi consUium 
non deest; quid constitueris, cupio scire (c. 2). Eundem, quem in 
epistula III 1. ad fratrem data novimus, animiim indignationis 
plenum, officio autem, quod ei fuit in familiarem, moderatiorem 
facile sentimus. lure igitur concludi posse credo, hanc epistulam 
a Cicerone scriptam esse, postquam fratris illa epistula maxima 
(1111,8) r^ddita est. 

Ad hoc argumentum alterum adiungam. Utor enim verbis: 
Gupio scire, quid agas et M sis hiematurus; equidem velim cum 
Caesare, sed ad eum propter eius (luctumy nihil sum ausus scribere 
(9, 1). Post verbum eius in codicibus lacuna est, quae ab aliis 
verbo occupationem, ab aliis vero luctum expleta est. Neque ilia 
emendatio propterea probanda est, quia Ciceronem non ausum 
esse scribere ad Caesarem propter eius occupationem nullo litterarum 
loco cognoscimus. Deinde lacunam in codice T esse sex litterarum 
Tyrrell et Purser auctores sunt (vol. II p. 137). Postremo in 
epistula quae est Qu. fr. III 1. haec scripta videmus: Ex 
Britannia Caesar ad me Kal. Sept dedit litteras, quas ego 

accepi a, d, IV, Kdl, Oct Ad eas ego ei litteras nihU reS' 

scripsi ne gratukmdi quidem causa propter eivs luctum (c. 25). Hic 
igitur habemus significatum, cur Cicero non ausus sit rescribere 
ad Caesarem. Itaque emendatio propter eim luctum in epistulam 
quae est fam. VII 9. iure recepta est. Ex eo efficitur, ut duos 
hos locos eodem fere tempore scriptos esse censeamus. 

Epistula igitur ad Trebatium data VII 9. una cum Quinti III 1. 
extremo mense Septembri videtur missa esse, ac si inde duos 
menses, quibus litteras se non dedisse Cicero scribit (9, 1), de- 
ducimus, ad extremum Quintiiem, quo superior (IV 7) scripta est, 
pervenimus. Res igitur omnes bene convenire videntur. 

E. De epistula VII 17. 

Restat, ut investigem, quando proxima epistula Vni7. data 
ii Animumque vertamus ad prima eius verba: Ex tuis litteris 

et Quinto fratri gratias egi .... Litteris enim a Trebatio redditis 
fratris de familiari studium inutile non fuisse cognovit. Trebatius 
enim animi mutatione facta desideria urhis urhanitatisque (VII 6) 
abiecerat et in hibemis apud Gaesarem manere constituerat. Atque 
Trebati epistula postquam Cicero superiorem 9. misit» Romam 
perlata est. 

Ut igitur, quando epistuia 17. data sit, inveniamus litterae 
inde ad fratrem datae perscrutandae sunt. In quibusdam enim 
Cicero de Trebatio fratri gratias egit, ut supra vidimus. In 
epistulis III 2. et 4., quae videntur integrae esse, nihii eiusmodi 
inest neque in proximis, quas praetermitti licet, id scriptum est. 
Reliqua igitur sola est epistula 3., cuius alteram partem servatam 
habemus, atque facile fieri poterat, ut in priore parte, quae periit, 
Marcum fratri de eius in Trebatium studio gratias agere scriptum 
esset. Cum hoc enim' tempore convenit, quod Cicero e Trebatio 
quaerit, ubi hiematurus sit, non, ubi hiemet. 

Itaque concludendum est epistulam quae est fam. VII 17. 
una cum Quinti III 3. medio fere mense Octobri missam esse. 
Idemque statuit Koerner arbitrio solo ductus (p, 56). 



Pars III. 

Tabnla rernm temporibDS dispositanim. 

Postremo quas statui rerum, ut temporis ordo facilius perspiciatur, 
tabulam adiungam neque in rebus singulis ea congestis maiorem aut 
minorem certitudinem inesse contendo, quam libello meo ipso, cuius 
paginae signiiicantur, probata sit. 

Mense Martio 

1. primo altera comitia aedilicia (p. 28); 

2. extremo Planci iudicium (p. 30). 

m. Aprili 

1. primo proficiscitur Trebatius Roma; simul datur fam. VH 5 
(p. 45); 

2. deinde ante Idus fam. Vn6 (p. 44 — 45); 

3. circa Idus Quinti Ciceronis profectio (p. 7); 

4. extremo Marcus Romae primam Quinti epistulam accipit (p. 7); 

5. deinde Marcus in villas discedit (p. 8). 

m. Maio 

1. primo fere Trebatius venit ad Caesarem (p. 45); 

2. litterae Quinti Arimino datae in Cumano vel Pompeiano red- 
duntur (p. 7 — 8); 

3. deinde a Marco mittitur Qu. fr. II 12 (p. 8); 

4. circa a. d. V. Idus Quintus Caesarem convenit Andematunni 
litterae ab eo et a Caesare dantur (p. 6 — 7); 

5. extremo epistulam quandam a Marco e villa datam esse con- 
cluditur (p. 23—24). 

m. lunio 

1. statim ab a. d. III. Non. lun. a Marco scribitur Qu. fr. II 13, 
postea autem a Balbo mittitur (p. 22); 

2. deinde Marcus accipit epistulam a Trebatio datam (p. 47). 

3. extremo dat f am, VII 8. (p. 47) ; 

4. extremo epistula Gallica mittitur, Quinti et Gaesaris litterarum 
intermissio incipit (p. 41 — 42). 

m. Quintili 

1. circa Nonas lulia mortem obit (p. 19); 

2. deinde Marcus scribit ad fratrem de Scauri causa (p. 24) et de 
lulia (p. 19); 

3. post Idus extrema epistula Quinti Grallica Romae redditur 
(p. 42—43). 

4. a. d. XI. Kal. Sext. traiectio Britannica (p. 15); 

5. a. d. X. Kal. Sext. primae litterae Britannicae mittuntur (p. 15) 

6. extremo Qu. fr. II 14. et fam. VII 7. scribuntur (p. 50). 

m. Sextili 

1. Kal. Sext. Caesar de lulia mortua certior fit (p. 19); tabellarii 
mittuntur (p. 18); 

2. ante eum diem, qui fuit a. d. IV. Id. plures epistulae a Quinto 
una e Britannia mittuntur (p. 22); 

3. circa Idus scribuntur Qu. fr. III 3, 1 — 2 (p. 41).; 

4. a. d. XIII. Kal. Sept. fere primae litterae Brit Marco et Quinti 
familiae redduntur (p. 15); 

tabellarii litteras reddunt Marco et Quinti 

familiae (p. 14); 
Qu. fr. II 15 et m 1, 17—20 a Marco scri- 

buntur (p. 15); 
Drusi et Vatini iudicium (p. 15); 
6. inter a. d. XI. Kal. Sept. et prid. Non. Sept. Memmius pactionem; 
cum consulibus factam in senatu recitat (p. 34); 

m. Septembri 

1. primo Marcus, antequam in villas discederet, litteras ad fratrem 
misisse videtur (p. 19 — 20); 



5. a. d. XI. Kal. Sept. 

2. paulo post a. d. IV. Eal. Oct. dantur Qu. fr. III 1. et fam. VII 9. 
(p. 52). 

m. Octobri 

1. paulo ante eum diem, qui fuit a. d. VI. Idus Marcus litteras 
a fratre accipit (p. 35 — 36); 

2. paulo post a. d. VI. Idus Marcus Trebati epistulam accipit (p. 53); 

3. inter a. d. V. Idus Oct. et a. d. XII. Kal. Nov. a Marco scri- 
buntur Qu. fr. UI 3, 2 — 4 (p. 32—33) et fam. VH 17 (p. 53.) 



Pars IV. 

Conspeetns loeomm. 

[numeri uncis inclusi paginas commentationis, ubi argumentationi 

sunt loci, significant.] 

a) Qu. fr. n 2, 1 (10); 11,3 (28); 12,1 (2; 4); 12,3 (8); 

13,1 (2); 13,3 (5-6; 21; 46); 13,4—5 (26); 14, 1 
(23; 42); 15,1 (13; 39); 15,3 (13); 15,4 (89) 
ni 1,1 (40); 1,7 (12); 1,8 (22); 1,9 (22; 23; 51) 
1, 10 (21); 1, 11 (24); 1, 14 (9, 12); 1, 15 (9) 
1, 16 (11; 34); 1, 17 (9; 10; 15—16; 17); 1, 18 (9) 
1,19 (10; 11-12); 1,21 (11); 1,25 (15; 16; 52) 
2,3 (11); 3, 1 (10; 34—35; 37; 37-38; 39; 39-40) 
3,2 (33); 3,3 (32); 3,4 (12; 37); 4,1 (32). 

b) ad Attic. IV 13, 1 (28); 14, 1 (1); 15,7 (38-39); 15,9 (27); 15, 10 

(39; 45); 17,2 (33); 18,5 (15; 16). 

c) ad. fam. VII 6, 1 (44-46; 49); 6, 2 (49); 7, 1 (47-48); 7, 1—2 

(44-45; 48); 8, 1 (46; 47); 8,2 (45; 49); 9, 1 (50; 62); 
9,1—2 (62); 17,1 (49; 51; 52-53); 17,3 (49). 

d) Orat. pro Plan. 16,40 (30); 34,83 (29). 
«) Verr. II 31 (29); III 59 (29). 

f) Caes. bell. civ. II 28, 1 (30); beU. Afric. 52 (80). 
g) Plut. Gaes. 23 (16). 



Typis expressit Robertus Noake Bomensis. 

